Diari Oficial de la Generalitat Valenciana


Sumari del DOGV 4725, del 02-04-2004 (2004/2379)

RESOLUCIÓ de 22 d'octubre de 2003, de la Direcció General de Treball i Seguretat Laboral, per la qual es disposa el registre i la publicació del text del III Conveni Col·lectiu de l'Empresa de Transformació Agrària, SA (TRAGSA), adscrit al Servici d'Extinció d'Incendis Forestals i Altres Actuacions d'Emergència en el Medi Rural dins la Comunitat Valenciana per als anys 2003 i 2004 (Codi núm. 8000352).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4725

Data del DOGV
:   02-04-2004

Secció del DOGV
:   III. CONVENIS I ACTES - B) CONVENIS COL·LECTIUS

Número del document
:   2004/2379


Data del document
:   22-10-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * lluita contra incendis
    * conveni col·lectiu

RESOLUCIÓ de 22 d'octubre de 2003, de la Direcció General de Treball i Seguretat Laboral, per la qual es disposa el registre i la publicació del text del III Conveni Col·lectiu de l'Empresa de Transformació Agrària, SA (TRAGSA), adscrit al Servici d'Extinció d'Incendis Forestals i Altres Actuacions d'Emergència en el Medi Rural dins la Comunitat Valenciana per als anys 2003 i 2004 (Codi núm. 8000352). [2004/X2379]
  
Vist el text articulat del III Conveni Col·lectiu de l'Empresa de Transformació Agrària, SA (TRAGSA), adscrit al Servici d'Extinció d'Incendis Forestals i Altres Actuacions d'Emergència en el Medi Rural dins la Comunitat Valenciana, presentat davant esta Direcció General de Treball i Seguretat Laboral el dia 13 d'octubre de 2003, firmat en data 29 de setembre de 2003, d'una part per la representació de l'empresa, i de l'altra, per les organitzacions sindicals UGT i CCOO, i de conformitat amb el que s'ha disposat en l'article 90, apartats 2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors; i en els articles 2, 3 i 6 del Reial Decret 1.040/1981, de 22 de maig, sobre registre i dipòsit de convenis col·lectius de treball, esta Direcció General de Treball i Seguretat Laboral, de conformitat amb les competències que té transferides segons el Reial Decret 4.105/1982, de 29 de desembre, acorda:
  
Primer
  
Ordenar que siga inscrit en el Registre de Convenis Col·lectius de Treball d'esta Direcció General, amb notificació a la Comissió Negociadora, i que siga dipositat el text original del conveni.
  
Segon
  
Disposar que siga publicat en el Diari Oficial de la Generalitat Valenciana.
  
València, 22 d'octubre de 2003.- El director general de Treball i Seguretat Laboral: Román Ceballos Sancho.
  
III Conveni Col·lectiu
  
Servici de Brigades Rurals d'Emergència
  
Servici de Vigilància, Manteniment i Conservació
  
en la Reserva Natural de les Illes Columbretes
  
Servici de Manteniment i Protecció
  
en la Reserva Marina de Tabarca
  
Preàmbul
  
Les parts firmants del present conveni col·lectiu és reconeixen mútuament la legitimació suficient per a negociar el seu contingut.
  
Atesa la disparitat existent entre les comeses dels col·lectius afectats així com les diferències quant a la seua organització i dependència, el present conveni col·lectiu s'estructura en quatre títols amb els següents denominacions i continguts:
  
Títol I. Disposicions comunes.
  
Títol II. Disposicions especifiques del personal adscrit al Servici de Brigades Rurals d'Emergència de la Comunitat Valenciana.
  
Títol III. Disposicions especifiques del personal adscrit al Servici de Vigilància, Manteniment i Conservació en la Reserva Natural de les Illes Columbrets
  
Títol IV. Disposicions especifiques del personal adscrit al Servici de Manteniment i Protecció en la Reserva Marina de Tabarca.
  
Títol I
  
Disposicions comunes
  
Article 1. Àmbit funcional
  
El present conveni col·lectiu serà d'obligat compliment en les activitats vinculades al personal adscrit al Servici de Brigades Rurals d'Emergència dependent de la Direcció General d'Interior de la Conselleria de Justícia i Administracions Publiques de la Generalitat Valenciana i en les actuacions que, amb motiu de catàstrofes o emergències de qualsevol tipus, TRAGSA haja de realitzar en la dita Comunitat i especialment en el medi rural, amb la salvaguarda recollida en la disposició transitòria única.
  
Igualment i amb les particularitats que es recullen en el text del conveni, el seu àmbit funcional s'estén a les activitats vinculades al personal adscrit al Servici de Vigilància, Manteniment i Conservació en la Reserva Natural de les Illes Columbretes dependent del Servici de Parcs Naturals de la Conselleria de Territori i Habitatge de la Generalitat Valenciana i de la Secretària General de Pesca Marítima del Ministeri d'Agricultura, Pesca i Alimentació.
  
Finalment, el seu àmbit funcional també s'estén a les activitats vinculades al personal adscrit al Servici de Manteniment i Protecció en la Reserva Marina de Tabarca. dependent de la Secretària General de Pesca Marítima del Ministeri d'Agricultura, Pesca i Alimentació
  
Article 2. Àmbit personal
  
El contingut del present conveni serà d'aplicació als treballadors de TRAGSA que, sota relació juridicolaboral, realitzen les activitats assenyalades en l'article anterior.
  
Article 3. Àmbit territorial
  
El present conveni és d'exclusiva aplicació a l'àmbit territorial de la Comunitat Valenciana.
  
Article 4. Àmbit temporal
  
El present conveni tindrà una vigència de dos anys, des de l'1 de gener de 2003 fins al 31 de desembre de 2004, excepte en els aspectes de caràcter econòmic, que seran revisats dins del primer trimestre de 2004, així com aquells altres per als quals es definisca expressament un termini de vigència distint.
  
La seua denúncia és produirà automàticament el 31 de desembre de 2004. No obstant això quedarà prorrogat com a dret positiu mentre no es negocie un altre conveni col·lectiu que el substituïsca.
  
Article 5. Vinculació a la totalitat
  
Ambdues parts convenen que les condicions fixades en este conveni col·lectiu seran aplicables mentre tinguen vigència totes i cada una d'elles, sense perjudici del que establix quant a revisió de les condicions econòmiques.
  
En el cas que l'autoritat o òrgan competent en la matèria declaren nul·la alguna de les parts contingudes en el present conveni, este quedarà sense eficàcia pràctica, i haurà de ser reconsiderat el seu contingut, bé parcialment o en la seua totalitat, per la Comissió de Seguiment.
  
En estos supòsits, les parts signatàries del conveni és comprometen a reunir-se, dins dels deu dies següents al de la fermesa de la resolució corresponent, a fi d'estudiar el problema plantejat. Si no s'arriba a un acord en el termini de trenta dies des de la primera reunió, ambdues parts es comprometen a fixar un calendari per a procedir a la renegociació del conveni en la seua totalitat.
  
Article 6. Organització dels servicis
  
L'organització dels servicis és competència exclusiva de cada u dels organismes que es mencionen a continuació, tot això sense menyscabament del que establixen les disposicions legals vigents en matèria laboral i en el present conveni col·lectiu:
  
- Servici de Brigades Rurals d'Emergència:
  
- Direcció General d'Interior de la Conselleria de Justícia i Administracions Publiques de la Generalitat Valenciana
  
- Servici de Vigilància, Manteniment i Conservació en la Reserva Natural de les Illes Columbretes:
  
- Servici de Parcs Naturals de la Conselleria de Territori i Habitatge de la Generalitat Valenciana
  
- Secretària General de Pesca Marítima del Ministeri d'Agricultura, Pesca i Alimentació.
  
- Servici de Manteniment i Protecció en la Reserva Marina de Tabarca:
  
- Secretària General de Pesca Marítima del Ministeri d'Agricultura, Pesca i Alimentació
  
Article 7. Període de prova
  
S'establix un període de prova per a aquells treballadors que siguen contractats per primera vegada, durant el qual exerciran els drets i les obligacions corresponents a la seua categoria professional, excepte els derivats de la resolució del contracte que podrà produir-se a instàncies de qualsevol de les dues parts sense dret a cap indemnització.
  
La duració del període de prova serà:
  
- Personal no titulat: 30 dies naturals.
  
- Personal titulat o assimilat: 90 dies naturals.
  
Article 8. Incapacitat temporal
  
Tot el personal afectat pel present conveni, en els supòsits d'incapacitat temporal derivada d'accident de treball o malaltia professional, percebrà un complement per part de l'empresa que garantisca el 100% de les seues retribucions des de l'endemà de la baixa mèdica.
  
En el cas que la dita incapacitat es produïsca per malaltia comuna o accident no laboral i siga necessària l'hospitalització en planta del treballador, este tindrà dret a percebre el complement anteriorment mencionat des de l'endemà de la baixa mèdica fins al seixanté dia d'alta hospitalària.
  
Igualment i durant un màxim de tres dies a l'any, a elegir pel treballador, este tindrà garantida la cobertura del cent per cent de les seues retribucions en els primers dies d'incapacitat temporal amb baixa mèdica derivada de malaltia comuna o accident no laboral.
  
Article 9. Vacances
  
Tot el personal gaudirà un període de vacances de 36 dies naturals retribuïts a gaudir dins de l'any natural, o de la part proporcional que corresponga al temps treballat.
  
Amb tres mesos d'antelació, els treballadors podran comunicar a la Direcció d'Obra les seues preferències sobre les dates de gaudi de les seues vacances i sobre el possible fraccionament d'estes en diversos períodes.
  
Cada treballador coneixerà amb dos mesos d'antelació el període per al gaudi d'estes.
  
Per acord de la Comissió de Seguiment s'estudiarà el programa de vacances amb la deguda antelació, conforme a les peculiaritats del servici a prestar.
  
Article 10. Excedències
  
1. L'excedència podrà ser voluntària i forçosa.
  
La forçosa, que donarà dret a la conservació del lloc de treball i al còmput de l'antiguitat de la seua vigència, es concedirà per la designació o elecció per a un càrrec públic que impossibilite l'assistència al treball. El reingrés haurà de ser sol·licitat dins del mes següent al cessament en el càrrec públic.
  
Així mateix podran sol·licitar el seu pas a la situació d'excedència forçosa els treballadors que exercisquen càrrecs electius a nivell comarcal, provincial, autonòmic o estatal en les organitzacions sindicals mes representatives. Mentre dure l'exercici del seu càrrec tindran dret a la reserva del seu lloc de treball i al còmput de l'antiguitat, i s'hauran de reincorporar al dit lloc dins del mes següent a la data del cessament.
  
2. El treballador amb almenys una antiguitat en els RPFS d'un any té dret que se li reconega la possibilitat de situar-se en excedència voluntària per un termini no menor a dos anys i no major a cinc. Este dret només podrà ser exercit una altra vegada pel mateix treballador si han transcorregut quatre anys des del final de l'anterior excedència.
  
El treballador excedent conserva només un dret preferent al reingrés en les vacants igual o semblant categoria a la seua que hi hi haja o es produïsquen en l'empresa.
  
3. Els treballadors tindran dret a un període d'excedència de duració no superior a tres anys per a l'atenció de cada fill, tant quan ho siga per naturalesa, com per adopció, o en els supòsits d'acolliment, tant permanent com preadoptiu, a comptar des de la data de naixement o, si és el cas, de la resolució judicial o administrativa.
  
El període en què el treballador romanga en situació d'excedència conforme al que establix este apartat serà computable a efectes d'antiguitat i el treballador tindrà dret a l'assistència a cursos de formació professional, a la participació en els quals haurà de ser convocat per l'empresari, especialment amb ocasió de la seua reincorporació. Durant els dos primers anys tindrà dret a la reserva del seu lloc de treball. Transcorregut el dit termini, la reserva quedarà referida a un lloc de treball del mateix grup professional o categoria equivalent.
  
4. També tindran dret a un període d'excedència, de duració no superior a un any i en les mateixes condicions que les detallades en el paràgraf anterior, els treballadors per a l'atenció un familiar, fins al segon grau de consanguinitat o afinitat, que per raons d'edat, accident o malaltia no puga valer-se per si mateix, i no exercisca activitat retribuïda.
  
L'excedència recollida en els dos apartats anteriors constituïx un dret individual dels treballadors, homes o dones. No obstant això, si dos o més treballadors de la mateixa empresa generaren este dret pel mateix subjecte causant, l'empresari podrà limitar el seu exercici simultani per raons justificades de funcionament d'empresa.
  
Quan un nou subjecte causant done dret a un nou període d'excedència, l'inici d'esta donarà fi a la que, si es el cas, estiga gaudint.
  
Article 11. Assegurança d'accidents
  
Com a millora de les prestacions de la Seguretat Social, s'establix una assegurança que cobrisca els riscos de mort o incapacitat quan es derive d'accident.
  
Els capitals assegurats i les contingències seran els següents:
  
- Any 2003
  
Mort 34.404,82 e
  
Incapacitat permanent total absoluta i gran invalidesa 53.784,32 e
  
Incapacitat permanent parcial conforme a barem 53.784,32 e
  
- Any 2004
  
Mort 38.759,02 e
  
Incapacitat permanent total absoluta i gran invalidesa 77.518,03 e
  
Incapacitat permanent parcial conforme a barem 77.518,03 e
  
La dita assegurança atorga cobertura per a accidents durant les 24 hores del dia, afectant els accidents laborals i no laborals que produïsquen les situacions definides anteriorment.
  
Article 12. Formació professional
  
De conformitat amb el que preveu l'Estatut dels Treballadors i a fi de facilitar la seua capacitació i promoció professional, l'empresa, amb la participació dels organismes oficials i dels representants dels treballadors, elaborarà un Pla de Formació anual d'acord amb les necessitats actuals i futures que demane el servici, contribuint amb això a l'estabilitat en l'ocupació.
  
La formació s'orientarà entorn dels principis següents:
  
- Definició del perfil de cada categoria professional.
  
- Determinació del nivell de competència professional de cada treballador.
  
- Nivell d'adequació de cada treballador al perfil de la seua categoria professional.
  
- Formació específica a rebre per cada treballador.
  
El desplegament dels anteriors principis es realitzarà per la Comissió de Seguiment del present conveni en els termes que determinen les seues normes d'actuació.
  
En el supòsit que l'empresa no duga a terme un Pla de Formació propi o no es puga acordar un Pla de Formació conjunt amb les organitzacions sindicals, els treballadors afectats que així ho desitgen podran assistir, durant un màxim d'una jornada o la part proporcional que corresponga al seu període de contractació, als cursos de formació que a l'efecte realitzen les organitzacions mencionades. Per a això hauran de notificar i acreditar la seua assistència a l'empresa i l'objecte de la formació haurà d'estar relacionat amb les funcions i comeses que realitzen en els seus llocs de treball.
  
La dita jornada o la seua part proporcional es computarà com a temps de treball efectiu.
  
Article 13. Prevenció de riscos i salut laboral
  
L'empresa s'obliga a complir i fer complir les normes vigents en matèria de seguretat i salut en el treball, conforme al que establix la Llei 31/95, de 8 de novembre, de Prevenció de Riscos Laborals i disposicions que la despleguen.
  
Amb este propòsit, el Servici de Prevenció de Riscos Laborals de l'empresa, amb la col·laboració de la Comissió de Seguiment, elaborarà un programa d'activitats preventives encaminades a garantir l'adequada protecció de la seguretat i la salut dels treballadors.
  
El dit programa haurà de recollir les distintes actuacions referents a:
  
- Determinació i avaluació dels factors de risc que puguen afectar la seguretat i la salut dels treballadors.
  
- Assenyalament de les prioritats en l'adopció de mesures preventives adequades i la vigilància de la seua eficàcia.
  
- Informació i formació dels treballadors.
  
- Prestació de primers auxilis i plans d'emergència.
  
- Vigilància de la salut dels treballadors en relació amb els riscos derivats del treball.
  
Tots els treballadors estaran dotats dels equips de protecció individual adequats a les activitats i tasques a realitzar, conforme al que establixen sobre això els annexos núm. 4, 7 i 11
  
Article 14. Permisos i llicències
  
Els treballadors, amb justificació prèvia adequada, tindran dret a sol·licitar llicències retribuïdes per les causes i el temps següents:
  
a) Quinze dies naturals en cas de matrimoni.
  
b) Dos dies naturals en cas de naixement o adopció de fill. Quan per eixe motiu el treballador necessite traslladar-se a localitat distinta de la del seu domicili habitual, el termini serà de quatre dies continuats.
  
c) Tres dies seguits per mort, accident o malaltia greu o hospitalització de familiars fins al segon grau de consanguinitat o afinitat. Quan per eixe motiu el treballador necessite traslladar-se a localitat distinta de la del seu domicili habitual, el termini serà de cinc dies continuats.
  
d) Un dia per trasllat de domicili habitual dins d'una mateixa localitat i dos dies si és fora de la localitat.
  
e) Un dia per matrimoni de fills o pares. Quan el dit esdeveniment obligue a realitzar un desplaçament superior a 150 km, la llicència serà de dos dies seguits.
  
f) Per a concórrer a exàmens finals, alliberadors o altres proves definitives d'aptitud i avaluació de centres oficials de formació durant els dies de la seua realització, no excedirà en el seu conjunt de deu dies anuals i hauran de presentar els certificats corresponents de les dites assistències.
  
g) Pel temps indispensable per al compliment d'un deure inexcusable de caràcter públic i personal comprés l'exercici del sufragi actiu. Quan conste en una norma legal o convencional un període determinat, es tindrà en compte el que esta dispose quant a duració de l'absència i a la seua compensació econòmica.
  
Quan el compliment del deure abans referit supose la impossibilitat de la prestació del treball degut en més del vint per cent de les hores laborables en un període de tres mesos, l'empresa podrà passar el treballador afectat a la situació d'excedència forçosa.
  
En el cas que el treballador, per compliment del deure o exercici del càrrec, perceba una indemnització, es descomptarà l'import d'esta del salari a què tinga dret en l'empresa.
  
h) Per a realitzar funcions sindicals o de representació del personal en els termes establits en el present conveni.
  
i) Tres hores anuals de llicència, per a assistir a consultes mèdiques o acompanyar-hi familiars, en tot cas haurà de presentar el corresponent justificant oficial. Queden excloses d'esta llicència aquelles visites el fi de les quals siga la tramitació de receptes mèdiques.
  
j) Pel temps indispensable per a la realització d'exàmens prenatals i tècniques de preparació al part que hagen de realitzar-se dins de la jornada de treball.
  
k) Les treballadores, per lactància d'un fill menor de nou mesos, tindran dret a una hora d'absència del treball, que podran dividir en dues fraccions. La dona, per la seua voluntat, podrà substituir este dret per una reducció de la seua jornada en mitja hora amb la mateixa finalitat. Este permís podrà ser gaudit indistintament per la mare o el pare en el cas que ambdós treballen.
  
En els casos de naixements de fills prematurs o que, per qualsevol causa, hagen de romandre hospitalitzats a continuació del part, la mare o el pare tindran dret a absentar-se del treball durant una hora. Així mateix, tindran dret a reduir la seua jornada de treball fins a un màxim de dues hores, amb la disminució proporcional del salari. Per al gaudi d'este permís es tindrà en compte el que preveu el paràgraf últim d'este article.
  
l) Qui per raons de guarda legal tinga al seu càrrec algun menor de sis anys o un minusvàlid físic, psíquic o sensorial, que no exercisca una activitat retribuïda, tindrà dret a una reducció de la jornada de treball, amb la disminució proporcional del salari entre, almenys, un terç i un màxim de la meitat de la duració d'aquella.
  
Tindrà el mateix dret qui necessite encarregar-se de l'atenció directa d'un familiar, fins al segon grau de consanguinitat o afinitat, que per raons d'edat, accident o malaltia no puga valer-se per si mateix, i que no exercisca activitat retribuïda.
  
La reducció de jornada recollida en el present apartat constituïx un dret individual dels treballadors, homes o dones. No obstant això, si dos o més treballadors de la mateixa empresa generen este dret pel mateix subjecte causant, l'empresari podrà limitar el seu exercici simultani per raons justificades de funcionament de l'empresa.
  
La concreció horària i la determinació del període de gaudi del permís de lactància i de la reducció de jornada, previstos en els apartats k) i l) d'este article, correspondrà al treballador, dins de la seua jornada ordinària. El treballador haurà de preavisar l'empresari amb quinze dies d'antelació la data en què es reincorporarà a la seua jornada ordinària.
  
Article 15. Comissió de Seguiment del conveni
  
Dins dels quinze dies següents a la data de publicació del present conveni en el DOGV es constituirà una Comissió de Seguiment, composta per vuit membres designats, per meitat, per la representació de l'empresa i per la de la part social. Els membres d'esta última part seran delegats adscrits als servicis del present conveni i seran designats pel Comité Regional.
  
Seran funcions específiques d'esta Comissió les següents:
  
- Interpretació, desplegament, estudi i vigilància del compliment del present conveni.
  
- Participació en l'elaboració i seguiment del Pla de Formació.
  
- Participació en l'elaboració i seguiment de les activitats encaminades a la prevenció de riscos laborals.
  
- Participació en l'elaboració de les RPFS destinades a fer efectiva l'estabilitat en l'ocupació.
  
- Conéixer i informar de les reclamacions individuals i/o col·lectives en matèria d'aplicació del present conveni i, especialment, les referents a classificació professional, sempre que no hagen sigut resoltes favorablement per als interessats.
  
- Participar en l'elaboració dels barems de mèrits per a la cobertura de les possibles vacants en la fase de promoció interna.
  
- Totes aquelles funcions que expressament li atribuïx el present conveni.
  
Les decisions de la Comissió de Seguiment s'adoptaran, en tot cas, per unanimitat i aquelles que impliquen interpretació o aplicació del contingut del present conveni tindran el seu mateix rang i eficàcia.
  
La Comissió es reunirà en el termini màxim de set dies a petició de qualsevol de les dues parts i, en qualsevol cas, amb caràcter ordinari una vegada al trimestre. En la sol·licitud de reunió, la part sol·licitant haurà de comunicar a l'altra l'ordre del dia.
  
Una vegada constituïda, la Comissió es reserva la facultat de redactar un reglament per a regular el seu funcionament i en el qual es desenvoluparan els procediments i les actuacions encomanades, sense perjudici que abans de la seua elaboració puga prendre decisions en les matèries que té atribuïdes.
  
Article 16. Representació dels treballadors
  
El present conveni ha sigut negociat amb l'empresa pels representants dels treballadors designats pel Comité Regional entre els delegats procedents del servici; seran així mateix delegats procedents dels servicis afectats pel present conveni els que negocien en el futur les seues modificacions, previ mandat del Comité Regional.
  
Dins de les garanties i drets reconeguts a estos delegats per l'article 68 de l'Estatut dels Treballadors, s'establix un crèdit de 30 hores mensuals per a cada u d'ells, excepte per als que exercixen els càrrecs de president i secretari del Comité Intercentres, que ascendirà a 40 hores mensuals. Els dits crèdits horaris podran acumular-se en un o diversos delegats, amb comunicació prèvia a l'empresa.
  
Les reunions a què siguen convocats per l'empresa, tant de la Comissió de Seguiment com del Comité Intercentres, així com l'establida amb caràcter ordinari trimestral en l'article 15 del present conveni, no aniran a càrrec dels mencionats crèdits.
  
L'empresa compensarà les depeses en què, per desplaçaments i manutenció, incórreguen els delegats en els supòsits mencionats en el paràgraf anterior, així com en la reunió mensual del Comité Regional, conforme a allò que s'ha establit per a estos conceptes en els articles 30, 45 i 58
  
De conformitat amb el que establix la Llei Orgànica de Llibertat Sindical i als efectes que cada organització sindical puga constituir seccions sindicals, es considerarà com a centre de treball el conjunt dels servicis afectats pel present conveni en cada una de les províncies de Castelló, València i Alacant.
  
Sempre que en casos d'emergència es mantinga cobert el servici, el personal adscrit a cada unitat podrà realitzar assemblees en la zona habitual on es realitze el descans per a l'entrepà o per a la menjada i durant el temps destinat a este fi.
  
Article 17. Adhesió a l'Acord sobre Solució Extrajudicial de Conflictes Laborals
  
Les parts firmants del present conveni col·lectiu subscriuen la seua adhesió a l'Acord sobre Solució Extrajudicial de Conflictes Laborals, així com al seu Reglament d'Aplicació.
  
Article 18. Faltes i sancions
  
Els treballadors adscrits als servicis inclosos en el present conveni podran ser sancionats per l'empresa com a conseqüència dels seus incompliments laborals i d'acord amb la tipificació i graduació de les faltes establides en els annexos núm. 1, 5, 8 i 12
  
DisposiciÓ transitÒria primera
  
Conforme al que establix el punt deu de l'acta núm. 12 de Preacords de la Comissió Negociadora del III Conveni Col·lectiu, de data 4 d'abril del 2003, durant l'any mencionat s'aplicarà als treballadors inclosos en l'àmbit d'aplicació del present Conveni el mateix increment econòmic i en idèntiques condicions que les que es pacten entre la Generalitat Valenciana i els sindicats per als empleats públics de la Comunitat Valenciana.
  
Annex núm. 1
  
Faltes i sancions
  
(Comunes a tots els servicis inclosos en l'àmbit d'aplicació del present conveni col·lectiu)
  
Atenent la importància i, si és el cas, la reincidència en estes, les faltes es classifiquen en lleus, greus i molt greus.
  
I. Es consideraran faltes lleus les següents:
  
I.1. El retard injustificat en l'acompliment de les funcions encomanades, quan el dit retard no pertorbe sensiblement el servici.
  
I.2. No notificar amb caràcter previ la justificació de l'absència al treball, llevat que es prove la impossibilitat de fer-ho.
  
I.3. L'abandó del treball sense causa justificada, sempre que siga per breu espai de temps. Si com a conseqüència de la dita actitud es causa perjudici d'alguna consideració a l'empresa o als companys de treball, o és causa d'accident o deterioració dels mitjans d'aquella, esta falta podrà ser considerada com greu o molt greu, segons els casos i la responsabilitat que tinga assignada el treballador.
  
I.4. La incorrecció en el tracte amb els companys dins de la jornada de treball, sempre que no se'n derive cap perjudici.
  
I.5. La inobservança de les normes en matèria de prevenció de riscos laborals, sempre que no comporten risc per al treballador o els seus companys.
  
II. Es consideraran faltes greus les següents:
  
II.1. La desobediència durant el treball als superiors en matèria de treballs relacionats amb el servici. Si se'n deriva perjudici notori per a l'empresa o companys de treball, es considerarà falta molt greu.
  
II.2. La imprudència en l'acte de servici. Si esta implica risc d'accident per a si o per als seus companys o perill de deterioració del material, podrà ser considerada com falta molt greu. En tot cas, es considerarà imprudència en acte de servici no utilitzar la roba i els equips de seguretat d'ús obligatori, així com l'incompliment de les normes en matèria de Seguretat i Salut.
  
II.3. L'ocupació per a ús propi de ferramentes, mitjans o servicis de l'empresa.
  
II.4. La desconsideració durant el treball amb les autoritats, superiors o subordinats en la seua relació amb el servici o viceversa.
  
II.5. Negar-se, obstaculitzar o eludir durant el treball les prestacions del servici quan siga requerit per la superioritat per a necessitats d'inajornable compliment.
  
II.6. Utilitzar les peces i la roba de treball facilitades per l'empresa fora de la jornada laboral.
  
II.7. El retard injustificat en la presentació dels corresponents comunicats de baixa i alta per situacions d'incapacitat temporal. S'entendrà que hi ha retard injustificat quan es presenten els dits comunicats cinc dies després de les dates de baixa o alta, sempre que no hi haja causes de força major que ho justifiquen.
  
II.8. Sol·licitar un permís al·legant causes falses o inexistents.
  
II.9. Proporcionar a l'empresa, conscientment, informació falsa quan s'haja sol·licitat per raó del servici.
  
II.10. La reiteració o reincidència en qualsevol falta lleu dins del mateix trimestre, sempre que haja hagut sanció per escrit.
  
III. Es consideraran faltes molt greus les següents:
  
III.1. El frau, la deslleialtat o l'abús de confiança en les gestions encomanades i el furt o robatori, tant als seus companys de treball com a l'empresa.
  
III.2. Tota actuació que supose discriminació per raó de raça, sexe o religió, llengua, opinió, lloc de naixement o qualsevol altra condició o circumstància personal o social.
  
III.3. L'assetjament sexual a un treballador, màximament quan vaja acompanyat d'abús d'autoritat o siga realitzat per una persona de superior categoria.
  
III.4. La realització de treballs per compte propi o d'altri d'un treballador quan es trobe en situació de baixa.
  
III.5. L'embriaguesa o drogoaddicció durant el treball.
  
III.6. Els maltractaments de paraula o obra o la falta greu de respecte i consideració als superiors, companys i subordinats durant el treball.
  
III.7. Causar accidents o danys greus en persones i coses per negligència o imprudència inexcusable durant el treball.
  
III.8. Abandonar el treball en lloc de responsabilitat.
  
III.9. La inobservança negligent de les normes de salut laboral i seguretat en el treball, quan siguen causants d'accident laboral greu o perjudicis greus als companys o a l'empresa.
  
III.10. Les amenaces o coaccions de forma individual i col·lectiva.
  
III.11. La reiteració o reincidència en qualsevol falta greu dins del mateix semestre, sempre que haja hagut sanció per escrit.
  
III.12. L'abús d'autoritat. Es considerarà abús d'autoritat els casos en què hi haja una utilització anormal del personal en benefici propi, així com l'emissió d'ordres que posen en perill la integritat personal del treballador o la seua dignitat durant el treball.
  
El treballador afectat ho posarà per escrit en coneixement del cap d'administració, qui entregarà a l'interessat justificant acreditatiu de la recepció.
  
IV. Sancions
  
En funció de la qualificació de les faltes, les sancions a imposar seran les següents:
  
IV.1. Per faltes lleus:
  
Amonestació verbal.
  
Amonestació per escrit.
  
Suspensió d'ocupació i sou per un dia.
  
IV.2. Per faltes greus:
  
Suspensió d'ocupació i sou de 2 a 12 dies.
  
Inhabilitació temporal per un termini no superior a un any per a ascendir a categoria o grau superior.
  
IV.3. Per faltes molt greus
  
Suspensió d'ocupació i sou de 13 dies a un mes.
  
Inhabilitació temporal per un termini superior a un any per a ascendir a categoria o grau superior.
  
Separació definitiva del servici o acomiadament.
  
Procediment sancionador
  
1. Prèviament a la imposició de sancions per faltes greus o molt greus als treballadors que tinguen la condició de representants legals o sindicals, els serà instruït expedient contradictori en el qual seran escoltats, a banda de l'interessat, els restants membres de la representació a què pertanga, si n'hi ha.
  
L'obligació d'instruir l'expedient contradictori al·ludit anteriorment, s'estén fins a l'any següent a la cessació en el càrrec representatiu.
  
2. En aquells supòsits en què l'empresa pretenga imposar una sanció als treballadors afiliats a un sindicat, amb caràcter previ a la imposició de la dita mesura, haurà de donar audiència als delegats sindicals, si n'hi ha.
  
3. Les sancions es comunicaran per escrit al treballador, fent constar la data i els fets que la motiven, sense que puguen imposar-se sancions que consistisquen en la reducció de vacances o una altra minoració dels drets de descans del treballador.
  
4. Les sancions imposades per faltes greus i molt greus seran notificades als representants legals dels treballadors.
  
5. Les faltes lleus prescriuran als 10 dies, les greus als vint dies i les molt greus als seixanta dies a partir de la data en què l'empresa va conéixer-ne la comissió i, en tot cas, als sis mesos d'haver-se comés.
  
La invalidació de les notes desfavorables es produirà pel transcurs del termini de tres, sis o dotze mesos des de la data del compliment de la sanció, segons que esta corresponga a falta lleu, greu o molt greu.
  
Títol II
  
Disposicions específiques del personal adscrit al Servici
  
de Brigades Rurals d'Emergència de la Comunitat Valenciana
  
Article 19. Estabilitat en l'ocupació
  
Tots els treballadors de TRAGSA que hagen estat adscrits a este servici des de la campanya de 1997, tindran la consideració de ?fixos del servici- i la mantindran, en els termes assenyalats en els articles 20, 21 i 22 del present conveni, mentre que a la dita empresa li siga encarregat el servici.
  
Estos treballadors quedaran integrats en les denominades Relacions de Personal Fix del Servici (RPFS), que seran confeccionades, a l'acabament de cada campanya, per la Comissió de Seguiment del present conveni i recollides en les corresponents actes d'aplicació d'este. Les dites RPFS s'elaboraran basant-se en les llistes d'assistència, als contractes de treball i les RPFS de la campanya anterior.
  
Per a cada província de la Comunitat Valenciana s'elaborarà una única RPFS per categoria professional, en la qual figuraran tots els treballadors del servici de la dita categoria que hi hagen estat vinculats en la campanya anterior, per l'ordre de prelació que determine la seua experiència, constatada en raó al nombre de mesos de treball efectiu computat des de l'1 de gener de 1994.
  
El temps de treball efectiu a computar dins de les RPFS serà el que es genere, només, pels períodes de contractació ordinaris en la brigada a què el treballador en qüestió estiga assignat com fix del servici i la substitució de vacances de brigades completes.
  
Per consegüent, quedaran descartats del còmput, aquells altres períodes derivats de substitucions de vacances, distintes a les anteriorment mencionades o de cobertura de baixes amb caràcter provisional que l'empresa puga oferir als distints treballadors fixos del servici.
  
Igualment, els treballadors que es troben cobrint una vacant de forma provisional computaran el dit temps dins del seu RPFS sempre que consoliden la plaça.
  
Així mateix, els treballadors que cobrisquen de forma provisional una situació d'excedència amb reserva de lloc de treball, computaran el dit temps dins del seu RPFS.
  
Els treballadors s'aniran incorporant a les relacions de personal fix del servici quan haguen romàs prestant els seus servicis durant dues campanyes consecutives i adquirit la condició de fixos del servici.
  
Article 20. Crida i cobertura de vacants
  
20.1. Crida
  
Per a fer efectiva l'estabilitat en l'ocupació, abans de l'inici de cada campanya es procedirà a la crida dels treballadors inclosos en les RPFS actualitzades de cada província, i es se'ls mantindran les mateixes destinacions sempre que el servici encomanat a TRAGSA en la dita província coincidisca amb el de l'any anterior.
  
La crida per a brigades de curta duració es realitzarà per correu certificat amb justificant de recepció o per mitjà d'escrit en mà amb justificant de recepció. En l'escrit de crida s'informarà al treballador de la destinació i la categoria que li correspon en funció de les RPFS de l'any anterior. A més se li informarà de totes les vacants (conegudes fins al 31 de desembre de l'any anterior), indicant que si no es rep contestació per escrit, en el termini de 15 dies després de la recepció de la carta de crida, s'entendrà que no està interessat en cap de les vacants oferides.
  
20.2. Cobertura de vacants - Procediment general
  
Per a les vacants en una brigada de llarga duració, en el moment en què se'n tinga coneixement oficial, es fixarà un període de temps suficient, no superior a dos mesos, per a poder portar a terme el procés de cobertura complet i una vegada resolt es procedirà a adjudicar la dita plaça.
  
Respecte a les vacants de brigades de curta duració que es produïsquen des del moment de la crida fins a l'inici del període de contractació, l'empresa podrà cobrir-les de forma provisional amb el personal que considere oportú. Estes vacants se sumaran a les que es produïsquen des de l'inici de la campanya vigent fins al 31 de desembre del mateix any i s'oferiran en la crida de l'any següent d'acord al que especifica l'últim paràgraf de l'epígraf ?crida- d'este mateix article.
  
A efectes de cobertura de vacants i de reingressos després de l'acabament d'una situació d'excedència es consideraran només dos tipus de brigades atenent la seua duració, és a dir:
  
- Brigades de llarga duració, són aquelles amb un període operatiu igual a 1 any.
  
- Brigades de curta duració, són aquelles amb un període operatiu inferior a un any.
  
En el cas que es confirme l'existència d'una vacant de llarga duració en una província i es tinga coneixement que en un termini inferior a 15 dies s'originarà alguna vacant més de la mateixa categoria en la dita província, es podrà esperar que es produïsca de forma oficial la segona vacant, a fi d'unificar els processos de cobertura d'ambdues en un sol.
  
El desenvolupament del procés de cobertura de vacants s'ajustarà als següents principis:
  
1. Com a criteri general, l'ordre de preferència per a decidir quin personal tindrà opció a cobrir una vacant, dins del seu àmbit provincial, serà el següent:
  
- Nivell I: Personal en situació d'excedència especial, és a dir, aquell que figure en la RPFS amb una categoria i un període de contractació semblant al de la vacant produïda, però que com a conseqüència d'una reducció del servici es trobe en eixe moment a l'espera d'assignació de destinació.
  
- Nivell II: Personal en situació d'excedència voluntària amb una categoria i un període de contractació semblant al de la vacant produïda, que haja manifestat per escrit a l'empresa el seu desig de tornar a incorporar-se al servici. En el cas de brigades de curta duració s'entendrà que totes tenen un període de contractació semblant, independentment de si la seua contractació ordinària és de 3, 4 o 5 mesos
  
- Nivell III: Personal fix del servici de la mateixa categoria professional que la de la vacant produïda que, en el moment de produir-se la dita vacant, estiga assignat a un lloc amb un període de contractació d'inferior duració al de la dita vacant.
  
- Nivell IV: Personal fix del servici de la mateixa categoria professional que la de la vacant produïda que, en el moment de produir-se la dita vacant, estiga assignat a un lloc amb un període de contractació d'igual duració al de la dita vacant i que haja manifestat per escrit a l'empresa el seu desig d'optar a cobrir una vacant quan esta es produïsca.
  
- Nivell V: Personal fix del servici de la mateixa categoria professional que la de la vacant produïda que, en el moment de produir-se la dita vacant, estiga assignat a un lloc amb un període de contractació de superior duració al de la dita vacant (només per a vacants en brigades de curta duració).
  
- Nivell VI: Personal fix del servici de categoria professional inferior que la de la vacant produïda.
  
- Nivell VII: Personal no fix del servici.
  
2. A tot el personal que estiga en algun dels nivells anteriorment detallats, l'empresa li comunicarà, bé per mitjà de correu certificat amb justificant de recepció o bé per mitjà d'escrit en mà amb justificant de recepció, l'existència de la dita vacant perquè manifeste si desitja optar a cobrir-la. Per a l'enviament de les comunicacions per mitjà de correu certificat amb justificant de recepció l'empresa utilitzarà les adreces, facilitades pel personal adscrit al servici, que es troben en el seu poder en el moment de posar-se en marxa el procés de cobertura de la vacant, i serà responsabilitat del dit personal l'actualització de l'adreça quan es produïsca un canvi de domicili. Si el servici de correus indica a l'empresa, per mitjà del justificant de recepció, que la comunicació no ha pogut ser entregada a l'interessat per absència del seu domicili, es considerarà, a tots els efectes, com una absència de resposta i s'entendrà que la dita persona no està interessada a cobrir la vacant.
  
3. Perquè la contestació dels interessats es considere vàlida, estos hauran de comunicar a l'empresa, d'alguna de les dues maneres anteriorment descrites, la seua decisió, en el termini de 15 dies naturals comptat des de la data de recepció de l'escrit de comunicació de la vacant.
  
4. Finalitzat el dit termini, l'empresa estudiarà totes les respostes vàlides i decidirà la persona que, provisionalment, passa a cobrir dita vacant, basant-se en els criteris següents:
  
La cobertura de la vacant es considerarà consolidada quan l'empresa presente a la Comissió de Seguiment encarregada d'actualitzar les RPFS la documentació que acredite que s'ha realitzat el procés de comunicació de la vacant i les contestacions vàlides de les persones interessades en esta, i a més, justifique que s'ha seguit el criteri establit.
  
Per als nivells primer i segon l'absència de resposta o la resposta negativa implicaran la pèrdua de la situació d'excedència i conseqüentment la baixa en les RPFS.
  
En el cas que dues o més persones que es troben en alguna d'estes situacions (nivells) estiguen interessades a cobrir la vacant, prevaldrà el criteri d'antiguitat recollida en la RPFS. Si este criteri no és suficient per a dirimir el conflicte d'interessos, és a dir, que l'antiguitat resulta ser idèntica, es tindran en compte els criteris següents, per l'ordre de prelació que s'indica:
  
- Antiguitat en el servici des de 1992.
  
- Nombre de fills dependents de la unitat familiar
  
- Proximitat de la residència a la localitat on radica la unitat on s'ha produït la vacant.
  
- En el cas de vacants per a conductors, estar en possessió d'un permís de conduir de categoria superior a la requerida per a ocupar el lloc de treball. Si coincidix la categoria del permís de conduir, decidirà el temps transcorregut des que es va obtindre el dit permís fins a l'actualitat.
  
5. Sempre que l'empresa tinga constància que dins del nivell I (excedències especials) hi ha interessats a ocupar la plaça, es podrà limitar el procés de comunicacions detallat en l'apartat 2 al dit nivell, a fi d'accelerar la resolució del procés de cobertura.
  
6. Sempre que l'empresa tinga constància que dins del nivell superior (excedències especials) no hi ha cap persona i en el nivell immediatament inferior hi ha una o diverses persones que han manifestat la seua voluntat ferma d'ocupar la plaça, es podrà limitar el procés de comunicacions detallat en l'apartat 2 a les dites persones, a fi d'accelerar la resolució del procés de cobertura.
  
7. Una vegada realitzats els processos relatius als nivells I i II anterior i en el cas que subsistisquen places vacants, la seua cobertura es realitzarà conforme al procediment següent:
  
Capatàs de brigada
  
- Els capatassos de brigades de curta duració.
  
- Els capatassos de brigades de llarga duració.
  
- Les vacants residuals s'oferiran al conductor encarregat de la mateixa brigada i als conductors encarregats de les brigades de menor duració temporal. A l'efecte es portaran a terme una sèrie de proves i exàmens per a avaluar les aptituds i les capacitats professionals dels aspirants.
  
Si després del procés anterior queden vacants, estes es convocaran a oferta pública per a la seua cobertura entre capatassos forestals titulats. A l'efecte es portaran a terme una sèrie de proves i exàmens per a avaluar les aptituds i les capacitats professionals dels aspirants.
  
En l'elaboració de les proves i exàmens abans mencionats participaran els membres de la Comissió de Seguiment.
  
Conductor d'autobomba
  
- Els conductors d'autobomba de curta duració.
  
- Els conductors d'autobomba de llarga duració.
  
- Les vacants residuals s'oferiran a les següents categories professionals i en l'ordre de preferència que s'assenyala:
  
El conductor encarregat de la brigada on s'haja produït la vacant.
  
La resta dels conductors encarregats de curta duració de la província.
  
Els especialistes de la brigada on s'ha produït la vacant.
  
La resta dels especialistes de curta duració de la província.
  
El substitut de vacances de la brigada on s'haja produït la vacant.
  
La resta de substituts de vacances de la província.
  
Conductor encarregat
  
- Els conductors encarregats de curta duració.
  
- Els conductors encarregats de llarga duració.
  
- Les vacants residuals s'oferiran a les següents categories professionals i en l'ordre de preferència que s'assenyala:
  
Els especialistes de la brigada on s'haja produït la vacant.
  
La resta d'especialistes de curta duració de la província.
  
El substitut de vacances de la brigada on s'haja produït la vacant.
  
La resta dels substituts de vacances de la província.
  
Substitut de vacances
  
- Els substituts de vacances.
  
- Les vacants residuals s'oferiran directament a les següents categories professionals i en l'ordre de preferència que s'assenyala:
  
Els especialistes de la brigada on s'haja produït la vacant.
  
La resta dels especialistes de curta duració de la província.
  
- El requisit imprescindible per a poder accedir a una plaça vacant de substitut de vacances és estar en possessió del permís de conduir C1 o superior.
  
20.3. Cobertura de vacants - Situacions d'excedència amb reserva de lloc de treball
  
Per a cobrir de forma provisional els llocs de treball ocupats per treballadors en situacions d'excedència especial, forçosa o voluntària per maternitat/paternitat es procedirà a oferir els llocs mencionats utilitzant els mateixos criteris que per a les vacants. Atesa la naturalesa d'estes cobertures, s'informarà als treballadors que puguen optar-hi de la provisionalitat d'estes.
  
Si durant una excedència provocada per alguna de les situacions abans al·ludides sorgixen vacants que siguen oferibles al treballador que realitza la cobertura provisional de la dita excedència, estes li seran comunicades amb independència de la seua situació actual.
  
En el supòsit que el treballador que gaudisca d'alguna d'estes excedències decidisca desvincular-se del servici de forma definitiva (baixa voluntària) o de forma transitòria voluntària i com a conseqüència d'això el lloc de treball que ocupava passa a situació de vacant, esta s'adjudicarà directament al treballador que estiga ocupant provisionalment (com a conseqüència de la cobertura vinculada a l'excedència) el dit lloc.
  
Per a cobrir de forma provisional el lloc o llocs de treball generats com a conseqüència de tot això es proposa utilitzar els criteris actualment en vigor per al procediment general de la cobertura de vacants
  
En el cas que el treballador en situació d'excedència torne al seu lloc de treball, tots els treballadors implicats en el procés d'este tipus de cobertures retornarien als seus llocs de treball originals, excepte aquell treballador que s'haja incorporat al servici per a cobrir el lloc provisional al qual no hagen volgut o pogut accedir treballadors fixos del servici.
  
Si el procés de cobertura descrit té una duració igual o superior a 2 campanyes, este últim treballador, la relació laboral del qual amb l'empresa seria a través d'un contracte d'interinitat, passaria a tenir la condició de fix del servici i quedaria en situació d'expectativa de destinació. Esta situació finalitzarà en la següent campanya, ja que les vacants generades li seran oferides o quan es produïsca una vacant en alguna brigada de llarga duració a què puga optar.
  
Independentment del tipus de contracte, quan el treballador s'incorpore a les RPFS se li computarà l'antiguitat que haja generat com a conseqüència de la cobertura provisional realitzada i se li consignarà la categoria del lloc de treball cobert, però no se li assignarà cap destinació.
  
20.4. Cobertura de vacants - Situacions provocades per permutes entre treballadors d'igual categoria en època de menor risc i distinta categoria en època de major risc o per vacants de personal de llarga duració amb distintes categories en funció de l'època de menor o major risc
  
Quan es produïx una permuta entre treballadors que tenen la mateixa categoria durant l'època de menor risc i distinta durant l'època de major risc s'origina una situació de ?dèficit- en la brigada en què originàriament estava assignat el treballador de categoria de major risc superior.
  
Una situació semblant es produïx en aquella brigada en què hi ha un treballador que té una categoria en època de menor risc i una altra superior en època de major risc i causa baixa generant una vacant que és coberta per un treballador que té ?únicament- la categoria d'època de menor risc del treballador ?ixent?.
  
En ambdós casos es procedirà a resoldre la situació de ?dèficit- abans al·ludida oferint la ?plaça- de la categoria de major risc als components de la brigada que per la seua categoria tinguen possibilitat d'accedir-hi, utilitzant com a criteris de selecció els actualment en vigor per al procediment general de la cobertura de vacants
  
Article 21. Modificacions del servici
  
Quan es tinga coneixement que es produirà alguna modificació del servici es reunirà la Comissió de Seguiment. En la dita reunió s'estudiarà l'aplicació dels criteris recollits mes avant per als tres casos de modificació del servici previstos i es fixarà el termini d'aplicació.
  
Una vegada finalitzat el procés de modificació del servici, serà necessari actualitzar les RPFS afectades pel dit procés.
  
A) Increment del servici
  
En el cas que en alguna província es creen noves brigades de llarga duració, s'incremente el nombre dels seus components o s'amplie el període d'activitat d'alguna d'elles, passant de curta a llarga duració, la crida als treballadors inclosos en les RPFS de la dita província es realitzarà mantenint les mateixes destinacions de la campanya anterior i oferint els nous llocs de treball als següents integrants de la RPFS de cada categoria professional, per l'ordre de prelació en què hi figuren.
  
B) Canvi d'ubicació de les brigades
  
Quan es produïsca una modificació en la ubicació d'alguna de les brigades, els seus llocs de treball s'assignaran als treballadors que els estaven exercint, i la resta del personal es mantindrà en les mateixes destinacions de la campanya anterior.
  
Si com a conseqüència de l'assignació de la nova ubicació de la brigada es produïx la renúncia d'algun dels treballadors afectats, els dits llocs de treball s'oferiran als següents integrants de la RPFS de la mateixa categoria professional de la província en qüestió, per l'ordre de prelació en què hi figuren.
  
C) Reducció del servici
  
C.1. Brigades de llarga duració.
  
En el cas que desaparega alguna brigada de llarga duració en una província, que es reduïsca el nombre de components d'alguna brigada o que es reduïsca el període de contractació, els llocs de treball que subsistisquen s'assignaran als treballadors de la manera següent:
  
- Una vegada ordenada la RPFS de cada categoria per antiguitat, es contrastarà la dita llista amb la nova relació de llocs de treball sorgida de la reducció del servici.
  
- S'anirà assignant, per ordre de prelació, a cada treballador d'eixa categoria la mateixa destinació que tenia abans de la desaparició de la/les brigada/es, tenint la precaució de deixar sense assignar un nombre de destinacions igual al nombre de llocs de treball desapareguts.
  
- Als treballadors que originàriament estigueren destinats a una o unes de les brigades desaparegudes se'ls mantindrà sense assignació temporal a l'espera de finalitzar el procés.
  
- Finalitzat el procés anteriorment descrit hauran de quedar sense assignació un nombre de treballadors igual al nombre de llocs de treball reduïts. Estos treballadors seran els que posseïsquen una menor antiguitat en la RPFS.
  
- Començarà aleshores l'assignació dels treballadors que originàriament estaven destinats a una o unes de les brigades desaparegudes. Esta assignació es farà també per ordre de major antiguitat, i el primer podrà optar a la totalitat de les destinacions sobrants, el segon a la totalitat excepte l'elegit pel primer i així successivament fins a l'últim, que només podrà elegir l'última destinació sobrant. La renúncia voluntària d'algun d'estos treballadors als llocs de treball que se li oferixen suposaria la baixa en la RPFS. La comunicació de les destinacions que s'oferixen a estos treballadors es farà per mitjà de correu certificat amb justificant de recepció, llevat que la Comissió de Seguiment convocada a l'efecte estime oportú emprar un altre tipus de comunicació per a accelerar el procés d'assignació.
  
El procés anterior haurà de tindre una duració no superior a quinze dies excepte causa de força major.
  
Els treballadors de brigades de llarga duració que s'hagen quedat sense lloc de treball per aplicació del procediment anteriorment descrit, seran assignats a les brigades de curta duració per mitjà del mateix procediment.
  
C.2. Brigades de curta duració.
  
S'aplicarà el mateix procediment que en l'apartat C.1.
  
Els treballadors que, pels motius recollits en els apartats C.1. i C.2. del present article, queden sense lloc de treball durant la campanya, continuaran en el seu corresponent RPFS amb l'antiguitat que tinguen consolidada i tots els seus drets per a les campanyes successives.
  
Les crides recollides en este article i en el seu precedent es realitzaran per mitjà de comunicació escrita amb justificant de recepció. La renúncia voluntària d'un treballador a incorporar-se al servici, suposarà la seua baixa definitiva en la corresponent RPFS, amb la pèrdua de tots els seus drets.
  
Article 22. Vigilància de la salut i aptitud per al treball
  
Tots els treballadors del Servici de Brigades Rurals d'Emergència que responguen afirmativament a la crida i amb anterioritat a l'inici de la campanya, hauran de superar obligatòriament la corresponent prova d'aptitud física i reconeixement mèdic, a fi de determinar la seua idoneïtat per a l'acompliment de les funcions encomanades.
  
La dita prova d'aptitud i reconeixement mèdic seran realitzades per la mútua patronal de l'empresa, evitant que ambdues coincidisquen en el mateix dia, excepte per a brigades de curta duració que es portaran a terme en un sol dia.
  
Per a les brigades de llarga duració la prova d'aptitud física i el reconeixement mèdic es faran durant la jornada de treball. Si per raons organitzatives les dites proves s'han de realitzar fora de la dita jornada, es procedirà a compensar als treballadors conforme al que establix l'article 26. Si es dóna la circumstància que el treballador ha d'utilitzar, per a acudir a estes proves, el seu vehicle, serà compensat conforme al que establix el règim retributiu, en concepte d'import per km/desplaçament amb vehicle propi.
  
En el cas que un treballador no resulte apte per a realitzar les seues funcions com a conseqüència dels resultats del reconeixement mèdic i de la mencionada prova d'aptitud física, no podrà incorporar-se a la seu brigada durant la dita campanya, i es mantindrà fins a la pròxima en situació d'excedència especial i figurant en el seu RPFS amb l'antiguitat que tinga consolidada.
  
A estos efectes, es considerarà que un treballador no reunix temporalment l'aptitud necessària per a l'exercici de les seues funcions quan es complisquen les tres condicions següents:
  
- Que no supere la primera prova d'aptitud física i el primer reconeixement mèdic.
  
- Que no supere la segona prova d'aptitud física i el segon reconeixement mèdic, per als quals serà citat vint dies després de tindre coneixement de la seua no aptitud provisional, com a conseqüència dels primers exàmens mèdics.
  
- Que realitzats els anteriors reconeixements i proves, no puga acreditar l'aptitud necessària per mitjà de certificat expedit, sota la seua responsabilitat, pel metge de capçalera o especialista del Servici Valencià de Salut, en la que s'haurà de mencionar expressament el lloc de treball per al qual es considera apte.
  
Si en la següent campanya es torna a constatar la falta d'idoneïtat per a la realització de les seues funcions, causarà baixa definitiva en el servici i tindrà dret a una indemnització de 20 dies del salari real de l'any en curs per cada any complet de treball efectiu, es prorratejaran per mesos els períodes de temps inferiors a un any i es comptabilitzaran els dits servicis a partir de l'1 de gener de 1992.
  
Si al contrari, el treballador acredita l'aptitud necessària en la campanya següent, este s'incorporarà al lloc de treball en la seu brigada i es computarà a efecte d'antiguitat el temps que, provisionalment, ha romàs en situació de falta d'aptitud.
  
Atés que entre la superació de les proves d'aptitud (reconeixement mèdic i capacitat aeròbica) i l'inici de la campanya els treballadors poden trobar-se en situacions d'incapacitat temporal o aportar certificat oficial del Servici Valencià de Salut d'estar en situació semblant a esta que li impedisquen incorporar-se a la campanya en la data prevista, es procedirà a la reserva del seu lloc en la brigada fins que presente l'alta mèdica.
  
En estos supòsits i atenent la gravetat de la malaltia que ha provocat la situació d'incapacitat o assimilada a esta, el reingrés al lloc de treball després de l'alta mèdica es realitzarà atenent els condicionants següents:
  
a) Reingrés immediat i sense necessitat de realitzar noves proves d'aptitud, quan la malaltia patida siga de caràcter lleu.
  
b) Reingrés després de la superació d'unes noves proves d'aptitud, quan per la gravetat de la malaltia patida sigaa necessari constatar la possible existència de seqüeles invalidants per al desenvolupament de les comeses pròpies de la seua categoria professional. En cas de superar-les el treballador serà compensat pels dies transcorreguts des de la presentació del comunicat d'alta mencionat o certificat oficial del Servici Valencià de Salut d'estar en situació assimilada fins al dia de la seua incorporació, conforme a la seua categoria professional.
  
Si el treballador no supera estes noves proves d'aptitud però és previsible la seua recuperació en el temps, es procedirà conforme al que establix l'apartat cinqué i següents del present article.
  
En el cas que davant la notorietat de les seqüeles, el servici mèdic d'empresa estima que estes tenen caràcter permanent i sense possibilitat de recuperació, es procedirà a convocar la Comissió de Seguiment del present conveni per a acordar la seua baixa definitiva en el servici amb la consegüent indemnització, açò últim sense necessitat de realitzar noves proves d'aptitud en la campanya següent.
  
En ambdós dos casos, la realització de les noves proves d'aptitud hauran de comunicar-se a la Comissió de Seguiment amb antelació.
  
A fi de garantir el manteniment de l'aptitud física durant l'exercici del treball hauran de realitzar-se, amb caràcter obligatori, exercicis físics adequats i, sempre que siga possible, en les instal·lacions públiques existents en les proximitats de la localitat de la base de la unitat, complementats amb altres que s'han d'efectuar en les zones d'actuació de la dita unitat.
  
L'empresa gestionarà les autoritzacions necessàries per a la disposició de les dites instal·lacions.
  
El contingut i els barems de la prova d'aptitud física es recull en l'annex núm. 1 del present conveni.
  
Article 23. Incorporació al treball
  
Els treballadors del Servici de Brigades Rurals d'Emergència, integrats en les corresponents RPFS que, havent realitzat la prova d'aptitud física i reconeixement mèdic, resulten idonis per a l'exercici de les seues funcions, s'incorporaran des de l'inici de la campanya a les brigades en què hagen quedat adscrits.
  
Per a això formalitzaran, amb caràcter previ, contracte de treball conforme a la modalitat establida en l'article 15.1 apartat a) de l'Estatut dels Treballadors, la duració de la qual s'ajustarà a la de la campanya que es tracte (curta o llarga duració) i en el qual haurà de figurar obligatòriament l'antiguitat consolidada en el servici des de 1994.
  
Igualment, esta última dada, es farà constar en el rebut de nòmina del treballador.
  
Article 24. Cobertura provisional de les situacions d'incapacitat temporal
  
Quan un treballador no puga realitzar la prova d'aptitud física i/o reconeixement mèdic per trobar-se en situació d'incapacitat temporal o aportar certificat oficial del Servici Valencià de Salut d'estar en situació assimilada a esta, se li reservarà el seu lloc de treball en la brigada que li corresponga fins que finalitze la dita situació.
  
Una vegada finalitzada la dita situació i abans de la seua incorporació al treball, se sotmetrà a la proves d'aptitud física i/o reconeixement mèdic corresponent.
  
Durant el període de baixa es procedirà a substituir el seu lloc en la unitat per un treballador amb contracte d'interinitat.
  
Article 25. Jornada laboral
  
La jornada de treball efectiu serà de 1.752 hores en còmput anual, distribuïdes de dilluns a diumenge i amb un descans setmanal de 48 hores continuades. Dins de la dita jornada queda inclòs el temps dedicat a la formació.
  
A efectes del dit còmput, les hores de jornada realitzades en festius tindran la consideració d'ordinàries.
  
El còmput de la jornada laboral diària, tant per al seu inici com per al seu acabament, es portarà a terme des del lloc de reunió de la brigada.
  
S'establixen trenta minuts de descans per a l'entrepà, que es computaran com a temps de treball efectiu.
  
Quant a la menjada, es determinaran uns períodes de descans per a fer-la que variaran en raó a l'hora d'inici de la jornada diària.
  
A estos efectes, els treballadors disposaran d'una hora dins de la seua jornada laboral. Durant els sis mesos següents a la data d'inici de la denominada ?Pasqua Verda?, mitja hora del temps dedicat a la menjada serà computada com de treball efectiu i en els restants sis mesos de l'any, la totalitat del període dedicat a la menjada (1 hora) es computarà com a temps efectiu de treball.
  
Durant l'hora de la menjada haurà de quedar garantida l'operativitat immediata dels treballadors per a atendre les possibles emergències que es produïsquen en el dit període de temps i este es realitzarà en llocs adequats, entenent-se com tals els establiments d'hostaleria.
  
Article 26. Hores extraordinàries
  
Tindrà la consideració d'hora extraordinària tota aquella que sobrepasse la jornada laboral diària de 8 hores o l'establida en el calendari laboral per a cada tipus d'unitat.
  
El temps de treball emprat per a atendre situacions d'emergència, quan el treballador haja sigut mobilitzat fora de la seua jornada de treball, es pagarà al valor establit per a les hores extraordinàries, inclosos els trenta minuts emprats en la constitució de les brigades. Durant els mesos de juliol, agost i setembre, les primeres 15 hores que s'utilitzen en estes mobilitzacions s'amortitzaran a càrrec del complement de major dedicació.
  
El valor de les hores extraordinàries de cada categoria professional s'incrementarà en el mateix percentatge en què ho faça la massa salarial. L'import del mòdul de les hores extraordinàries queda recollit en l'annex núm. 3.
  
Per al còmput d'hores extraordinàries, la jornada de cada treballador es registrarà dia a dia i es totalitzarà mensualment, estes es pagaran en la nòmina del mes següent al de la seua realització.
  
A opció del treballador, les hores extraordinàries generades es podran compensar per temps lliure. La dita compensació es realitzarà a raó d'1,5 hores de descans per cada hora extraordinària treballada i el seu gaudi tindrà lloc a partir de la seua acumulació en jornades completes de treball, els dies concrets s'hauran de sol·licitar amb un mes d'antelació.
  
Si hi ha coincidència en les dates de gaudi de les compensacions mencionades entre diversos treballadors d'una mateixa brigada, s'atendran les sol·licituds per l'ordre cronològic de la seua presentació, i s'haurà de mantindre i salvaguardar, en tot cas, l'operativitat de la brigada.
  
A estos efectes, es considera operativa una brigada quan estiga composta per un mínim de quatre membres.
  
Article 27. Canvis de torn
  
Amb notificació prèvia a l'empresa, subscrita pels treballadors interessats, podran efectuar-se canvis de torns per un període màxim de dos dies en el mes.
  
Article 28. Permutes
  
De mutu acord, els treballadors podran sol·licitar a l'empresa la permuta dels seus llocs de treball.
  
En cas de coincidir les categories professionals i el període de contractació, es procedirà de forma automàtica a la seua formalització.
  
En el cas que la permuta se sol·licite entre treballadors que tenen la mateixa categoria durant l'època de menor risc i distinta categoria durant l'època de major risc, la dita sol·licitud es resoldrà atenent les categories que es tenien en l'època de menor risc.
  
D'ambdues modalitats de permutes s'informarà posteriorment a la Comissió de Seguiment.
  
En qualsevol altre tipus de sol·licitud de permuta distinta a les anteriors, esta haurà de ser estudiada prèviament a la seua resolució per la Comissió de Seguiment.
  
Article 29. Calendari laboral
  
El calendari laboral del personal adscrit al Servici de Brigades Rurals d'Emergència, que realitzarà la direcció de l'empresa, recollirà els torns de treball així com els períodes de vacances referents a l'any en curs. El treballador coneixerà el referit calendari abans d'iniciar la relació laboral.
  
Article 30. Règim retributiu
  
Les percepcions econòmiques dels treballadors del Servici de Brigades Rurals d'Emergència hauran d'estar integrades en alguns dels conceptes següents:
  
A. Percepcions salarials.
  
1. Salari base
  
2. Complements salarials.
  
2.1. De lloc de treball.
  
2.1.1. Complement professional del servici.
  
2.1.2. Complement de localització.
  
2.2. Per quantitat o qualitat de treball.
  
2.2.1. Complement de major dedicació.
  
2.2.2. Hores extraordinàries.
  
2.3. De venciment superior al mes.
  
2.3.1. Pagues extraordinàries.
  
B. Percepcions extrasalarials.
  
1. Plus de menjada.
  
2. Plus de transport.
  
3. Import km per desplaçament amb vehicle propi
  
4. Manutenció per desplaçament
  
En l'annex núm. 3 adjunt al present conveni, s'establixen els valors dels distints conceptes econòmics per a l'any 2003.
  
Article 31. Complement professional del servici
  
Ateses les especials característiques que comporta la prestació del servici, s'establix un complement professional per categories que retribuïx les situacions següents:
  
- Nocturnitat i torns: Es considera treball nocturn el realitzat entre les 22 hores i les 06 hores del dia següent.
  
La jornada de treball en torn de nit no podrà excedir de vuit hores diàries de mitjana en un període de quinze dies i, en cap cas, el treballador romandrà en el dit torn més de dues setmanes consecutives.
  
- Disponibilitat: Declarada una situació d'emergència durant el desenvolupament de la jornada laboral ordinària, el treballador haurà de continuar prestant els seus servicis en acabar esta, sempre que persistisca la citada situació d'emergència.
  
- Responsabilitat i dificultat tècnica: En raó a les peculiaritats i condicions exigides pel lloc de treball.
  
Article 32. Complement de localització
  
El complement de localització s'establix a fi de retribuir als treballadors de totes les categories professionals pel fet que, produïda una situació d'emergència i estant el treballador fora de la jornada laboral, estiga localitzable per l'empresa i s'incorpore al seu brigada en un termini màxim de trenta minuts.
  
Si el treballador no pot ser localitzat per l'empresa en estos supòsits d'emergència, el dit complement sofrirà una minva semblant a la proporció existent entre les faltes d'incorporació i el total de situacions d'emergència que hagen requerit la seua presència al llarg d'un mes.
  
Mentre no s'establisquen els torns de guàrdies localitzades per a cada brigada, el complement mencionat es reduirà en un 25% per cada falta de localització que es produïsca mensualment.
  
A fi de garantir la localització del personal en el temps abans establit, l'empresa podrà determinar en cada cas el sistema de comunicació que considere oportú, el treballador estarà obligat a utilitzar-lo en els termes que s'establisquen i l'empresa haurà de garantir l'efectivitat de la dita localització.
  
Article 33. Complement de major dedicació
  
El complement per major dedicació dels mesos de juliol, agost i setembre, implicarà la possible realització de 15 hores més de jornada per mes per a atendre les necessitats del servici.
  
La percepció d'este complement no obliga a la realització efectiva de les hores assenyalades, llevat que ho requerisca el servici.
  
Les dites hores no es podran acumular d'un mes a un altre, i el seu còmput i la seua obligatorietat s'extingiran en acabar cada mes, moment en qual haurà de procedir-se a la seua liquidació.
  
Article 34. Pagues extraordinàries
  
Els treballadors percebran anualment dues pagues extraordinàries en els mesos de juny i desembre, els imports de les quals s'establixen en l'annex núm. 3 del present conveni.
  
Les dites pagues extraordinàries es percebran en els mesos indicats o, si és el cas, a l'acabament del contracte de treball en la part proporcional que corresponga pel temps treballat per a les brigades de curta duració.
  
Article 35. Plus de transport i menjada
  
A fi de compensar les despeses que han d'efectuar els treballadors com a conseqüència de la seua activitat laboral, es pagarà mensualment a tots els treballadors un plus de transport i un plus de menjada de caràcter indemnitzatori.
  
Article 36. Garanties del personal que conduïx al servici de l'empresa
  
Les infraccions de trànsit i les responsabilitats que se'n deriven seran per compte de l'empresa quan esta siga la responsable de la infracció i per compte de la persona que en eixos moments conduïsca el vehicle, quan la infracció es dega a causes imputables a ella.
  
Article 37. Excedències
  
A més de les situacions recollides en l'article 10 de disposicions comunes, per al personal adscrit al Servici de Brigades Rurals d'Emergència es recullen les següents situacions específiques relatives a excedències especials
  
L'excedència especial s'aplicarà en les situacions següents:
  
a) Quan a conseqüència de les modificacions del servici previstes en l'article 21 del present conveni, no siga possible assignar al treballador el seu lloc de treball durant una determinada campanya, este passarà a la situació d'excedència especial amb dret preferent al seu reingrés en la primera vacant de la mateixa categoria que es produïsca en la seua província.
  
b) Quan a conseqüència de no haver superat les proves d'aptitud física i/o reconeixements mèdics previstos en l'article 10 del present conveni, no siga possible que el treballador s'incorpore al seu lloc de treball durant una determinada campanya, este passarà a la situació d'excedència especial mantenint el dret a la crida en la següent campanya als efectes de constatar novament l'aptitud requerida per a exercir el seu lloc de treball.
  
c) Si no s'acredita la dita aptitud, acabarà la situació d'excedència especial i causarà baixa en el servici amb la indemnització prevista en el mencionat article.
  
d) Quan el treballador s'incorpore a llocs de treball en organismes de la Generalitat Valenciana o dels seus Consorcis Provincials de Bombers, relacionats amb el servici essencial de Brigades Rurals d'Emergència. La duració d'esta excedència serà pel temps que subsistisca la situació que l'ha originat sense que puga superar el màxim de dues campanyes; el treballador haurà de reincorporar-se al servici dins del mes següent al de l'acabament d'esta. Durant el dit temps, el treballador tindrà dret a la reserva del lloc de treball consignat en la RPFS corresponent, i no li serà computat a efectes d'antiguitat.
  
Article 38. Comissions de servici
  
S'entén per comissió de servici aquella situació generada quan per part de la Generalitat Valenciana o dels Consorcis Provincials de Bombers es requerisca que una sèrie de treballadors fixos del servici passen a dependre orgànicament dels dits organismes mantenint la seua relació laboral amb TRAGSA.
  
Una vegada produït el requeriment anteriorment al·ludit, la Comissió de Seguiment establirà els criteris que s'han de seguir per a decidir quin treballador o treballadors passarien a la situació de comissió de servici, basant-se en els punts següents:
  
- Figurar en la RPFS amb categoria adequada al nou lloc de treball a ocupar durant la comissió de servici.
  
- Tindre una antiguitat en el servici d'almenys 2 campanyes.
  
Les proves a realitzar pels candidats serien:
  
· Un test psicotècnic.
  
· Una prova de coneixements.
  
A més, l'antiguitat consignada en la RPFS es baremarà i es tindrà en compte a l'hora de realitzar el procés de selecció, en el qual participarà des del seu inici la Comissió de Seguiment.
  
El temps que dure la comissió de servici es computarà com antiguitat en la RPFS.
  
El dèficit en els llocs de treball d'una brigada generats per una comissió de servici seran coberts de forma provisional pel personal de la categoria immediatament inferior d'eixa mateixa brigada amb criteris anàlegs als establits en l'article 20., epígraf 2 d'este conveni
  
Article 39. Permanència en actuacions d'emergència
  
El temps de permanència en actuacions d'emergència del treballador no superarà les dotze hores continuades, inclòs el temps de desplaçaments, i serà responsabilitat de l'empresa disposar dels mitjans necessaris per a efectuar la retirada d'aquells treballadors que es troben en la dita situació.
  
L'empresa habilitarà zones de descans i el suport logístic necessari per als treballadors quan estos, fins i tot havent-se efectuat el seu relleu, per necessitats del servici no puguen abandonar la zona de l'actuació d'emergència.
  
Així mateix, l'empresa procurarà disposar dels mitjans necessaris per a la incorporació a la brigada d'aquells treballadors que, havent complit el seu període de descans setmanal, i trobant-se la seua dotació en una actuació d'emergència, hagen de fer-ho substituint els integrants que comencen eixe dia el seu període de descans setmanal.
  
Si no és així per qualsevol causa, el treballador que havent acudit al punt de trobada del seu brigada no s'hi puga incorporar, percebrà els seus conceptes salarials íntegrament.
  
Disposició transitòria segona (Brigades Rurals d'Emergència)
  
Les activitats d'emergència, distintes de les d'extinció d'incendis forestals, a les quals es referix l'article 1 d'este conveni s'incorporaran al servici conforme a un pla d'implantació en què es reculla, sempre que siga possible, un calendari d'actuacions, s'hagen realitzat les avaluacions dels riscos que comporten cada una de les noves activitats, s'haja impartit la formació necessària i s'haja dotat les brigades dels equipaments adequats.
  
La implantació es farà progressivament en les diferents brigades; si bé, des de l'entrada en vigor del present conveni, estes realitzaran aquelles activitats d'emergència que no representen riscos addicionals ni requerisquen de formació ni d'equipaments específics.
  
Disposició final (Brigades Rurals d'Emergència)
  
Única. Per a facilitar l'aplicació de la subrogació prevista en l'Acord subscrit entre la Conselleria de Presidència del Govern Valencià i els sindicats CC OO i UGT, de data 11 de setembre de 1997, TRAGSA es compromet, en el moment en què no li siga encomanat el servici o part d'este, a entregar a l'empresa, entitat o organisme que la succeïsca en la gestió, la documentació següent relativa al personal afectat:
  
- Les RPFS vigents en el moment de la subrogació amb: nom i cognoms, número d'afiliació a la Seguretat Social, antiguitat, categoria professional, jornada, horari de treball, modalitat contractual, període de gaudi de vacances i, si és el cas, duració del mandat com a representant legal dels treballadors.
  
- Relació del personal en situació d'excedència.
  
- Relació de la resta del personal afectat per la subrogació amb les mateixes dades recollides en les RPFS.
  
- Fotocòpia del conveni col·lectiu i de les actes d'aplicació d'este.
  
- Certificat de l'organisme competent d'estar al corrent de pagament en les quotes a la Seguretat Social dels treballadors afectats per la subrogació.
  
- Fotocòpia dels fulls de salaris dels sis últims mesos, del contracte de treball i del rebut de liquidació-quitança.
  
- Fotocòpia dels TC1 i TC2 de cotització a la Seguretat Social corresponents als últims sis mesos.
  
La dita documentació haurà d'estar en possessió de l'administració autonòmica, de la Comissió de Seguiment i de l'empresa, organisme o entitat successora de TRAGSA, abans de la data de l'inici de la gestió del servici per esta última, procurant que la dita entrega s'efectue en reunió conjunta de les parts afectades.
  
Per la seua banda, TRAGSA procedirà a liquidar a tots els treballadors els conceptes salarials que els dega fins al moment del canvi de titularitat, sense que corresponga indemnització per l'acabament de la gestió del servici.
  
Annex núm. 2
  
Proves d'aptitud física
  
(Brigades Rurals d'Emergència)
  
Proves d'aptitud física (Brigades Rurals d'Emergència)
  
L'aptitud física dels treballadors per a la realització de les activitats requerides pel Servici d'Extinció d'Incendis Forestals i Altres Actuacions d'Emergència a la Comunitat Valenciana s'acreditarà per mitjà de la capacitat aeròbica, conforme a les proves recollides en el present annex.
  
La capacitat aeròbica és el cabal màxim d'oxigen que es pot captar a través del sistema respiratori i seguidament, transportar a tots els músculs del cos pel sistema circulatori.
  
L'assimilació d'oxigen és el factor bàsic que limita la capacitat per a realitzar l'esforç requerit per un treball, ja que els músculs necessiten un aprovisionament continu durant este; com més eficient siga el sistema de captació i de transport d'oxigen, millor es pot realitzar el treball físic.
  
A més d'una adequada aportació d'oxigen, la realització de treballs físics requerix també una aptitud muscular suficient, que es manifesta en la força, agilitat, reflexos, equilibri i habilitat.
  
Per a contrastar l'aptitud física dels treballadors del servici s'emprarà l'anomenada ?Prova del banc- amb la qual es determina la seua capacitat aeròbica. Per a sotmetre's a esta prova els treballadors no tindran limitades cap de les seues funcions mecàniques.
  
En la seua realització s'empra un banc de 40 cm d'altura per a homes i de 33 cm per a dones, al qual es pujarà i baixarà a raó de 90 moviments per minut (25,5 vegades/minut) durant un període de 5 minuts.
  
El ritme es marca amb un aparell denominat ?metrònom?. Una vegada finalitzat este temps, la persona que ha realitzat l'exercici reposarà 15 segons, després d'això se li prendrà el pols, després d'això se li prendrà el pols durant uns altres 15 segons.
  
Amb les dades obtingudes, es passa a les taules que s'adjunten en les quals es determina la capacitat aeròbica. El valor mínim exigible de la capacitat aeròbica per als treballadors del servici és de 40, es consideren com ?no aptes- els que no l'aconseguixen.
  
Prèviament a la realització d'esta prova es recolliran les dades següents: pols en repòs, edat i pes, a més d'aquells altres que resulten aconsellables per a evitar riscos al treballador que s'hi sotmeta.
  
És recomanable fer la prova del banc en lloc ampli i amb una temperatura de 20 a 25 ºC.
  
(La prova del banc va ser aprovada per la Comissió Tècnica de Normalització Sobre Incendis Forestals en la reunió de 17 de març de 1993. Recomanació CTN-ICONA/CCAA NÚM. 1/93)
  
COM USAR LES TAULES
  
1. Busqueu el vostre pes
  
2. A la columna trobareu el nombre de polsacions després de fer exercici
  
3. A la fila que indica les polsacions, trobareu la taxa d'aptitud a la columna que indique el vostre pes
  
4. Amb el coeficient de salut passeu al quadre B
  
5. Trobareu el resultat ajustat per edat junt a l'edat més propera a la vostra.
  
CUADRO B
  
Prendre el resultat (del 3) i ajustar per edat
  
De la intersecció de la columna del coeficient de salut i de la fila de l'edat més propera obtenim la capacitat aeròbica
  
Capacitat aeròbica igual o superior a 45: brigades especials
  
Capacitat aeròbica entre 40 i 45: altres brigades
  
Capacitat aeròbica menor de 40: no apte/a per a l'extinció d'incendis forestals
  
Pujada i baixada del banc.
  
Annex núm. 3
  
Règim retributiu
  
(Brigades Rurals d'Emergència)
  
Annex núm. 4
  
Equip de protecció individual
  
(Brigades Rurals d'Emergència)
  
EQUIP DE PROTECCIÓ INDIVIDUAL
  
PER AL SERVICI BRIGADES RURALS D'EMERGÈNCIA
  
DESCRIPCIÓ UTS. B. L. UTS. B. C.
  
 DURAC. DURAC
  
EQUIP DE PROTECCIÓ INDIVIDUAL TIPUS II
  
Granota ignífuga 1 1
  
Botes 2 1
  
Casc 1 1
  
Ulleres 1 1
  
Mascareta antifums 1 1
  
Cantimplora 1 1
  
Farmaciola individual 1 1
  
Llanterna Frontal 1 1
  
Guants d'incendis 2\*\* 1\*\*
  
Pantaló o cuixal de protecció 1\*\*\* 1\*\*\*
  
Pantalla facial 1\*\*\* 1\*\*\*
  
Guants de motoserrista 1\*\*\* 1\*\*\*
  
Calçat de motoserrista 1\*\*\* 1\*\*\*
  
Protector auditiu 1\*\*\* 1\*\*\*
  
EQUIP DE PROTECCIÓ INDIVIDUAL TIPUS I
  
Camiseta mànega curta 2 2
  
Camiseta mànega llarga 2
  
Camiseta d'esport 1 1
  
Pantaló de treball 2 1
  
Pantaló de pana 1
  
Polo 2 1
  
Folre polar 1 1
  
Parka 1\*
  
Xandall 1
  
Pantaló d'esport 1 1
  
Guants de treball 2\*\* 1\*\*
  
Sabatilles d'esport 1 1
  
\* Una peça per persona cada tres anys
  
\*\* Segons deteriorament
  
\*\*\* Per al personal que té assignada una motoserra/motodesbrossadora
  
Annex núm. 5
  
Faltes i sancions
  
(Brigades Rurals d'Emergència)
  
Faltes i sancions
  
Ateses les peculiaritats del Servici de Brigades Rurals d'Emergència i per raó dels perjudicis que determinades actuacions poden provocar en el seu desenvolupament, s'establixen les faltes específiques següents per al dit servici:
  
I. Es consideraran faltes lleus les següents:
  
I.1. Tres faltes de puntualitat mensuals en l'entrada del treball sense la deguda justificació, per temps total inferior a 20 minuts.
  
I.2. La inassistència al treball d'un dia al mes, sense causa justificada.
  
I.3. El descuit o desídia en l'ús i manteniment del material, vestuari i equips de protecció individual.
  
I.4. No atendre durant el treball els requeriments provinents dels caps amb la correcció i diligència degudes
  
II. Es consideraran faltes greus les següents:
  
II.1. Tres faltes de puntualitat mensuals en l'entrada del treball sense la deguda justificació, per un període de temps total superior a 20 minuts.
  
II.2. La inassistència al treball entre dos i quatre dies al mes, sense causa justificada.
  
III. Es consideraran faltes molt greus les següents:
  
III.1. Deu faltes de puntualitat en l'entrada del treball durant un període de sis mesos o vint durant un any, totes elles sense la deguda justificació.
  
III.2. La inassistència al treball durant tres dies consecutius o 5 dies alterns en un període d'un mes, sense la deguda justificació.
  
Annex núm. 6
  
Categories professionals
  
(Brigades Rurals d'Emergència)
  
Categoria professional: especialista
  
Funcions L'extinció d'incendis forestals.
  
 La intervenció en situacions d'emergència d'origen meteorològic, com ara nevades, inundacions, forts vents, i altres situacions d'adversitat meteorològica.
  
 La col·laboració en altres situacions de risc i emergència recollides en plans i procediments de protecció civil, d'acord amb la legislació vigent.
  
 Aquelles altres que li atribuïsca la legislació vigent i qualsevol altra funció dirigida a la protecció de les persones, els béns i el medi ambient, açò últim entés dins de l'àmbit funcional que la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana assigna a les brigades rurals.
  
 Per necessitats del servici i de forma puntual, el responsable de la brigada podrà designar l'especialista perquè exercisca funcions de conductor.
  
 Sempre que el servici ho permeta i per a assegurar la seua funcionalitat, haurà de realitzar les pràctiques de maneig i manteniment dels equips i ferramentes manuals i mecàniques abans assenyalats, orientades al desenvolupament de les seues capacitats.
  
 Així mateix, amb l'objecte de mantenir un adequat estat físic per a l'exercici de les seues funcions, realitzarà habitualment exercicis i activitats físiques, dins de la seua jornada laboral.
  
Coneixements Haurà de dominar les tècniques de treball per a l'exercici de les funcions abans descrites.
  
 Haurà de conéixer tots els seus deures en matèria de seguretat derivats de la Llei de Prevenció de Riscos i Salut Laboral i dels reglaments que la despleguen.
  
 Coneixerà l'ús correcte dels mitjans de comunicació que es posen a la seua disposició per a dur a terme el seu treball.
  
Responsabilitats Serà responsable de l'estat dels equips de protecció i de tot el material que, a títol individual, l'empresa els entregue, i a més haurà de conéixer-ne l'ús correcte i el manteniment.
  
Categoria professional: capatàs de brigada
  
Funcions Organitzar, distribuir i controlar el treball dels membres de la seu brigada.
  
 Omplir comunicats, quadres resum i la resta de documentació necessària per al desenvolupament i control del servici.
  
 Vetlar pel compliment de totes les normes en matèria de seguretat derivades de la Llei de Prevenció de Riscos i Salut Laboral i dels reglaments que la despleguen.
  
 Mantenir la correcta uniformitat de tot el personal al seu càrrec.
  
 Supervisar l'ús adequat de les dotacions individuals i col·lectives en relació amb les diferents activitats a realitzar.
  
 Planificar, organitzar i dirigir les activitats d'ensinistrament de tot el personal al seu càrrec.
  
 L'extinció d'incendis forestals.
  
 La intervenció en situacions d'emergència d'origen meteorològic, com ara nevades, inundacions, forts vents, i altres situacions d'adversitat meteorològica.
  
 La col·laboració en altres situacions de risc i emergència recollides en plans i procediments de protecció civil, d'acord amb la legislació vigent.
  
 Aquelles altres que li atribuïsca la legislació vigent i qualsevol altra funció dirigida a la protecció de les persones, els béns i el medi ambient, açò últim entés dins de l'àmbit funcional que la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana assigna a les brigades rurals.
  
 Haurà de dirigir i participar en les pràctiques de maneig i manteniment dels equips i ferramentes manuals i mecàniques abans assenyalats.
  
 Així mateix, amb l'objecte de mantenir un adequat estat físic per a l'exercici de les seues funcions, dirigirà i realitzarà habitualment exercicis i activitats físiques, dins de la seua jornada laboral.
  
Coneixements Haurà de dominar les tècniques de treball per a l'exercici de les funcions abans descrites.
  
 Haurà de conéixer la normativa en matèria de seguretat derivada de la Llei de Prevenció de Riscos i Salut Laboral i dels reglaments que la despleguen.
  
 Les tècniques bàsiques per a l'organització i gestió de recursos humans de la seua brigada.
  
 Coneixerà l'ús correcte dels mitjans de comunicació que es posen a la seua disposició per a dur a terme el seu treball.
  
Responsabilitats Serà responsable de l'estat dels equips de protecció i de tot el material que, a títol individual, l'empresa els entregue, i a més haurà de conéixer-ne l'ús correcte i el manteniment.
  
 Serà responsable dels equips i del material que constituïsquen la dotació de la seua brigada.
  
Categoria professional: conductor encarregat
  
Funcions Conduir vehicles tot terreny amb tracció a les quatre rodes, així com el seu manteniment.
  
 Substituir el capatàs de brigada en les seues funcions quan estiga absent, assumint les funcions de la dita categoria quan li pertoque.
  
 L'extinció d'incendis forestals.
  
 La intervenció en situacions d'emergència d'origen meteorològic, com ara nevades, inundacions, forts vents, i altres situacions d'adversitat meteorològica.
  
 La col·laboració en altres situacions de risc i emergència recollides en plans i procediments de protecció civil, d'acord amb la legislació vigent.
  
 Aquelles altres que li atribuïsca la legislació vigent i qualsevol altra funció dirigida a la protecció de les persones, els béns i el medi ambient, açò últim entés dins de l'àmbit funcional que la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana assigna a les brigades rurals.
  
 Sempre que el servici ho permeta i per a assegurar la seua funcionalitat, haurà de realitzar les pràctiques de maneig i manteniment dels equips i ferramentes manuals i mecàniques abans assenyalats, orientades al desenvolupament de les seues capacitats professionals dins de les infraestructures de defensa contra incendis forestals.
  
 Així mateix, amb l'objecte de mantenir un adequat estat físic per a l'exercici de les seues funcions, realitzarà habitualment exercicis i activitats físiques, dins de la seua jornada laboral.
  
Requisits Estarà en possessió del permís de conduir tipus B1.
  
Coneixements Haurà de dominar les tècniques de treball per a l'exercici de les funcions abans descrites.
  
 Haurà de conéixer tots els seus deures en matèria de seguretat derivats de la Llei de Prevenció de Riscos i Salut Laboral i dels reglaments que la desepleguen.
  
 Coneixerà l'ús correcte dels mitjans de comunicació que es posen a la seua disposició per a dur a terme el seu treball.
  
Responsabilitats Serà responsable de l'estat dels equips de protecció i de tot el material que, a títol individual, l'empresa els entregue, i a més haurà de conéixer-ne l'ús correcte i el manteniment.
  
 Serà responsable de tots els equips i materials que componen la dotació del vehicle i del bon ús d'este.
  
 Quan substituïsca el capatàs de brigada també serà responsable dels equips de protecció i de tot el material, ferramentes i mitjos que, constituïxen la dotació de la seua brigada.
  
Categoria professional: conductor d'autobomba
  
Funcions Conduir les autobombes amb tracció a les quatre rodes, així com el correcte manteniment d'estes.
  
 Operar la bomba i vigilar el seu funcionament, col·laborant amb el responsable de la brigada en l'organització i realització de les esteses de mànegues a peu d'autobomba.
  
 L'extinció d'incendis forestals.
  
 La intervenció en situacions d'emergència d'origen meteorològic, com ara nevades, inundacions, forts vents, i altres situacions d'adversitat meteorològica.
  
 La col·laboració en altres situacions de risc i emergència recollides en plans i procediments de protecció civil, d'acord amb la legislació vigent.
  
 Aquelles altres que li atribuïsca la legislació vigent i qualsevol altra funció dirigida a la protecció de les persones, els béns i el medi ambient, açò últim entés dins de l'àmbit funcional que la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana assigna a les brigades rurals.
  
 Sempre que el servici ho permeta i per a assegurar la seua funcionalitat, haurà de realitzar les pràctiques de maneig i manteniment dels equips i ferramentes manuals i mecàniques abans assenyalats, orientades al desenvolupament de les seues capacitats professionals dins de les infraestructures de defensa contra incendis forestals.
  
 Així mateix, amb l'objecte de mantenir un adequat estat físic per a l'exercici de les seues funcions, realitzarà habitualment exercicis i activitats físiques, dins de la seua jornada laboral.
  
Requisits Estarà en possessió del permís de conduir tipus C1.
  
Coneixements Haurà de dominar les tècniques de treball per a l'exercici de les funcions abans descrites.
  
 Haurà de conéixer tots els seus deures en matèria de seguretat derivats de la Llei de Prevenció de Riscos i Salut Laboral i dels reglaments que la despleguen.
  
 Coneixerà l'ús correcte dels mitjans de comunicació que es posen a la seua disposició per a dur a terme el seu treball.
  
Responsabilitats Serà responsable de l'estat dels equips de protecció i de tot el material que, a títol individual, l'empresa els entregue, i a més haurà de conéixer-ne l'ús correcte i el manteniment.
  
 Serà responsable de tots els equips i materials que componen la dotació de l'autobomba i del seu correcte ús i manteniment.
  
Categoria professional: operador de comunicacions
  
Funcions Manejar els equips de ràdio FM-VHF i en general de tots aquells utilitzats pel Servici d'Emergències que tinguen assignats.
  
 Atendre les centrals telefòniques dels llocs on realitzen el seu treball.
  
 Manejar les ferramentes informàtiques relacionades amb les comunicacions, la telefonia i els sistemes de localització de personal.
  
 Omplir comunicats, informes, quadres resum i tots aquells documents necessaris.
  
Coneixements Haurà de dominar les tècniques de treball per a l'exercici de les funcions abans descrites.
  
 Haurà de conéixer tots els seus deures en matèria de seguretat derivats de la Llei de Prevenció de Riscos i Salut Laboral i dels reglaments que la despleguen.
  
 Coneixerà l'ús correcte de tot el material que es pose a la seua disposició per a dur a terme el seu treball.
  
Responsabilitats Serà responsable de l'estat dels equips i de tot el material que, a títol individual, l'empresa els entregue, i a més haurà de conéixer-ne l'ús correcte i el manteniment.
  
Categoria professional: capatàs coordinador del consorci
  
Funcions Gestionar, organitzar, distribuir i controlar el treball de les unitats al seu càrrec.
  
 Omplir comunicats, quadres resum i la resta de documentació necessària per al desenvolupament i control del servici.
  
 Controlar i inspeccionar la documentació que reomplin els responsables de les brigades.
  
 Vetlar pel compliment de totes les normes en matèria de seguretat derivades de la Llei de Prevenció de Riscos i Salut Laboral i dels reglaments que la despleguen.
  
 Mantenir la correcta uniformitat de totes les unitats al seu càrrec.
  
 Supervisar l'ús adequat de les dotacions individuals i col·lectives en relació amb les diferents activitats a realitzar.
  
 Planificar, organitzar i dirigir les activitats d'ensinistrament de totes les brigades al seu càrrec.
  
 D'acord amb la seua titulació, realitzarà qualsevol altra labor encomanada relacionada amb la prevenció i extinció d'incendis forestals.
  
 Dirigir les actuacions que se'ls encomane a les unitats al seu càrrec amb motiu de situacions d'emergència en el medi rural.
  
 Haurà de supervisar les pràctiques de maneig i manteniment dels equips i ferramentes manuals i mecàniques abans assenyalats que realitzen les brigades al seu càrrec.
  
 Haurà de supervisar els exercicis i activitats físiques que realitzen les brigades al seu càrrec.
  
Habilitacions Figurar en la RPFS amb categoria de capatàs de brigada.
  
Coneixements Haurà de dominar les tècniques de treball per a l'exercici de les funcions abans descrites.
  
 Haurà de conéixer la normativa en matèria de seguretat derivada de la Llei de Prevenció de Riscos i Salut Laboral i dels reglaments que la despleguen.
  
 Les tècniques bàsiques per a l'organització i gestió dels recursos humans al seu càrrec.
  
 Coneixerà l'ús correcte dels mitjans de comunicació que es posen a la seua disposició per a dur a terme el seu treball.
  
Responsabilitats Serà responsable de l'estat dels equips de protecció i de tot el material que, a títol individual, l'empresa els entregue, i a més haurà de conéixer-ne l'ús correcte i el manteniment.
  
Categoria professional: capatàs coordinador de TRAGSA
  
Funcions Gestionar, organitzar, distribuir i controlar el treball de les unitats al seu càrrec.
  
 Omplir comunicats, quadres resum i la resta de documentació necessària per al desenvolupament i control del servici.
  
 Controlar i inspeccionar la documentació que reomplin els responsables de les brigades.
  
 Gestionar l'entrega i recollida de la documentació generada per les relacions laborals entre l'empresa i els treballadors del servici de Brigades Rurals d'Emergència al seu càrrec.
  
 Vetlar pel compliment de totes les normes en matèria de seguretat derivades de la Llei de Prevenció de Riscos i Salut Laboral i dels reglaments que la despleguen.
  
 Mantenir la correcta uniformitat de totes les unitats al seu càrrec.
  
 Supervisar l'ús adequat de les dotacions individuals i col·lectives en relació amb les diferents activitats a realitzar.
  
 Gestionar la distribució dels equips de protecció individual, la indumentària i les ferramentes de tot el personal al seu càrrec.
  
 Podrà supervisar les pràctiques de maneig i manteniment dels equips i ferramentes manuals i mecàniques abans assenyalats que realitzen les brigades al seu càrrec
  
 Podrà supervisar els exercicis i activitats físiques que realitzen les brigades al seu càrrec.
  
Coneixements Haurà de dominar les tècniques de treball per a l'exercici de les funcions abans descrites.
  
 Haurà de conéixer la normativa en matèria de seguretat derivada de la Llei de Prevenció de Riscos i Salut Laboral i dels reglaments que la despleguen.
  
 Les tècniques bàsiques per a l'organització i gestió dels recursos humans al seu càrrec.
  
 Coneixerà l'ús correcte dels mitjans de comunicació que es posen a la seua disposició per a dur a terme el seu treball.
  
Responsabilitats Serà responsable de l'estat dels equips de protecció i de tot el material que, a títol individual, l'empresa els entregue, i a més haurà de conéixer-ne l'ús correcte i el manteniment.
  
Categoria professional: corretorns (1 de 2)
  
Funcions específiques
  
 Capatàs de Brigada
  
 Organitzar, distribuir i controlar el treball dels membres de la seua brigada.
  
 Omplir comunicats, quadres resum i la resta de documentació necessària per al desenrotllament i control del servici.
  
 Vetlar pel compliment de totes les normes en matèria de seguretat derivades de la Llei de Prevenció de Riscos i Salut Laboral i dels reglaments que la despleguen.
  
 Mantenir la correcta uniformitat de tot el personal al seu càrrec.
  
 Supervisar l'ús adequat de les dotacions individuals i col·lectives en relació amb les diferents activitats a realitzar.
  
 Planificar, organitzar i dirigir les activitats d'ensinistrament de tot el personal al seu càrrec.
  
 Conductor encarregat
  
 Conduir vehicles tot terreny amb tracció a les quatre rodes, així com el manteniment d'estos.
  
 Conductor d'autobomba
  
 Conduir les autobombes amb tracció a les quatre rodes, així com el correcte manteniment d'estes.
  
 Operar la bomba i vigilar el seu funcionament, col·laborant amb el responsable de la brigada en l'organització i realització de les esteses de mànegues a peu d'autobomba.
  
 Especialista
  
 Per necessitats del servici i de forma puntual, el responsable de la brigada podrà designar l'especialista perquè exercisca funcions de conductor.
  
Funcions
  
comunes L'extinció d'incendis forestals.
  
 La intervenció en situacions d'emergència d'origen meteorològic, com ara nevades, inundacions, forts vents, i altres situacions d'adversitat meteorològica.
  
 La col·laboració en altres situacions de risc i emergència recollides en plans i procediments de protecció civil, d'acord amb la legislació vigent.
  
 Aquelles altres que li atribuïsca la legislació vigent i qualsevol altra funció dirigida a la protecció de les persones, els béns i el medi ambient, açò últim entés dins de l'àmbit funcional que la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana assigna a les brigades rurals.
  
 Haurà de dirigir i participar en les pràctiques de maneig i manteniment dels equips i ferramentes manuals i mecàniques abans assenyalats.
  
 Així mateix, amb l'objecte de mantenir un adequat estat físic per a l'exercici de les seues funcions, dirigirà i realitzarà habitualment exercicis i activitats físiques, dins de la seua jornada laboral.
  
 Qualsevol altra funció relacionada amb les categories professionals del servici de Brigades Rurals d'Emergència a les quals cobrix per absència que se li encomane.
  
Categoria professional: corretorns (2 de 2)
  
Coneixements
  
comuns Haurà de dominar les tècniques de treball per a l'exercici de les funcions abans descrites.
  
 Haurà de conéixer la normativa en matèria de seguretat derivada de la Llei de Prevenció de Riscos i Salut Laboral i dels reglaments que la despleguen.
  
 Coneixerà l'ús correcte dels mitjans de comunicació que es posen a la seua disposició per a dur a terme el seu treball.
  
Coneixements
  
específics Les tècniques bàsiques per a l'organització i gestió de recursos humans (quan exercisca com a responsable d'una brigada).
  
Responsabilitats
  
comunes Serà responsable de l'estat dels equips de protecció i de tot el material que, a títol individual, l'empresa els entregue, i a més haurà de conéixer-ne l'ús correcte i el manteniment.
  
Responsabilitats
  
específiques Serà responsable dels equips i del material que constituïsquen la dotació d'una brigada (quan exercisca de responsable d'esta).
  
Categoria professional: substitut de vacances (1 de 2)
  
Funcions específiques
  
 Capatàs de Brigada
  
 Organitzar, distribuir i controlar el treball dels membres de la seua brigada.
  
 Omplir comunicats, quadres resum i la resta de documentació necessària per al desenvolupament i control del servici.
  
 Vetlar pel compliment de totes les normes en matèria de seguretat derivades de la Llei de Prevenció de Riscos i Salut Laboral i dels reglaments que la despleguen.
  
 Mantenir la correcta uniformitat de tot el personal al seu càrrec.
  
 Supervisar l'ús adequat de les dotacions individuals i col·lectives en relació amb les diferents activitats a realitzar.
  
 Planificar, organitzar i dirigir les activitats d'ensinistrament de tot el personal al seu càrrec.
  
 Conductor encarregat
  
 Conduir vehicles tot terreny amb tracció a les quatre rodes, així com el manteniment d'estos.
  
 Conductor d'autobomba
  
 Conduir les autobombes amb tracció a les quatre rodes, així com el correcte manteniment d'estes.
  
 Operar la bomba i vigilar el seu funcionament, col·laborant amb el responsable de la brigada en l'organització i realització de les estesos de mànegues a peu d'autobomba.
  
 Especialista
  
 Per necessitats del servici i de forma puntual, el responsable de la brigada podrà designar l'especialista perquè exercisca funcions de conductor.
  
Funcions
  
comunes L'extinció d'incendis forestals.
  
 La intervenció en situacions d'emergència d'origen meteorològic, com ara nevades, inundacions, forts vents, i altres situacions d'adversitat meteorològica.
  
 La col·laboració en altres situacions de risc i emergència contemplades en plans i procediments de protecció civil, d'acord amb la legislació vigent.
  
 Aquelles altres que li atribuïsca la legislació vigent i qualsevol altra funció dirigida a la protecció de les persones, els béns i el medi ambient, açò últim entés dins de l'àmbit funcional que la Llei 9/2002, de 12 de desembre, de Protecció Civil i Gestió d'Emergències de la Generalitat Valenciana assigna a les brigades rurals.
  
 Haurà de dirigir i realitzar les pràctiques de maneig i manteniment dels equips i ferramentes manuals i mecàniques abans assenyalats.
  
 Així mateix, amb l'objecte de manenir un adequat estat físic per a l'acompliment de les seues funcions, dirigirà i realitzarà habitualment exercicis i activitats físiques, dins de la seua jornada laboral.
  
 Qualsevol altra funció relacionada amb les categories professionals del servici de Brigades Rurals d'Emergència a les quals cobrix vacances que se li encomane.
  
Categoria professional: substitut de vacances (2 de 2)
  
Coneixements
  
comuns Haurà de dominar les tècniques de treball per a l'exercici de les funcions abans descrites.
  
 Haurà de conéixer la normativa en matèria de seguretat derivada de la Llei de Prevenció de Riscos i Salut Laboral i dels reglaments que la despleguen.
  
 Coneixerà l'ús correcte dels mitjans de comunicació que es posen a la seua disposició per a dur a terme el seu treball.
  
Coneixements
  
específics Les tècniques bàsiques per a l'organització i gestió de recursos humans (quan exercisca com a responsable d'una brigada).
  
Responsabilitats
  
comunes Serà responsable de l'estat dels equips de protecció i de tot el material que, a títol individual, l'empresa els entregue, i a més haurà de conéixer-ne l'ús correcte i el manteniment.
  
Responsabilitats
  
específiques Serà responsable dels equips i del material que constituïsquen la dotació d'una brigada (quan exercisca de responsable d'esta).
  
Títol III
  
Disposicions específiques del personal adscrit
  
al Servici de Vigilància, Manteniment i Conservació
  
en la Reserva Natural de les Illes Columbretes
  
Article 40. Estabilitat en l'ocupació
  
Tots els treballadors del Servici de Vigilància, Manteniment i Conservació en la Reserva Marina de les Illes Columbretes que hagen estat adscrits a este servici durant les dues últimes campanyes i romanguen en l'actual, tindran la consideració de ?fixos del servici- i la mantindran, en els termes assenyalats en el present article, mentre que a la dita empresa li siga encarregat el servici.
  
Estos treballadors quedaran integrats en les denominades Relacions de Personal Fix del Servici (RPFS), que seran confeccionades, a l'acabament de cada campanya, per la Comissió de Seguiment del present conveni i recollides en les corresponents actes d'aplicació d'este. Les dites RPFS s'elaboraran basant-se en les llistes d'assistència, els contractes de treball i les RPFS de la campanya anterior.
  
Per a este servici s'elaborarà una única RPFS per categoria professional, en la qual figuraran tots els treballadors de la dita categoria que hi hagen estat vinculats en la campanya anterior, per l'ordre de prelació que determine la seua experiència, constatada per raó del nombre de mesos de treball efectiu computat des de l'1 de gener de 1994.
  
Els treballadors s'aniran incorporant a les Relacions de Personal Fix del Servici quan hagen romàs prestant els seus servicis durant les dues últimes campanyes consecutives, i adquirit la condició de fixos del servici.
  
Per a fer efectiva l'estabilitat en l'ocupació, abans de l'inici de cada campanya es procedirà a la crida dels treballadors inclosos en les RPFS actualitzades, i se'ls mantindran les mateixes destinacions sempre que el servici encomanat a TRAGSA en la dita província coincidisca amb el de l'any anterior.
  
La crida per al personal el període de contractació del qual siga inferior a un any es realitzarà per correu certificat amb justificant de recepció o per mitjà d'escrit en mà amb justificant de recepció. En l'escrit de crida s'informarà el treballador de la destinació i la categoria que li correspon en funció de les RPFS de l'any anterior. A més se li informarà de totes les vacants (conegudes fins al 31 de desembre de l'any anterior), indicant que si no es rep contestació per escrit, en el termini de 15 dies després de la recepció de la carta de crida, s'entendrà que no està interessat en cap de les vacants oferides.
  
En el cas que es produïsca una reducció del servici que implique la desaparició d'algun lloc de treball dels recollits en les RPFS, el criteri per a assignar els llocs de treball que subsistisquen serà el de major antiguitat.
  
Les vacants generades en llocs ocupats per personal amb període de contractació anual seran oferides al personal, fix del servici, amb període de contractació d'inferior duració.
  
Els treballadors que, com a conseqüència de la reducció del servici abans al·ludida, queden sense lloc de treball, continuaren en la seua corresponent RPFS amb l'antiguitat que tinguen consolidada i tots els seus drets per a les campanyes successives.
  
Els treballadors del Servici de Vigilància, Manteniment i Conservació en la Reserva Natural de les Illes Columbretes, integrats en les corresponents RPFS que responguen afirmativament a la crida, s'incorporaran als llocs de treball a què hagen quedat adscrits.
  
Per a això formalitzaran, amb caràcter previ, contracte de treball conforme a la modalitat establida en l'article 15.1 apartat a) de l'Estatut dels Treballadors i en el qual haurà de figurar l'antiguitat consolidada en el servici des de 1994.
  
Igualment, esta última dada, es farà constar en el rebut de nòmina del treballador.
  
Quan un treballador no puga presentar-se a la firma del contracte per trobar-se en situació d'incapacitat temporal, se li reservarà el seu lloc de treball fins que finalitze la dita situació.
  
Durant el període de baixa es procedirà a substituir el seu lloc en la unitat per un treballador amb contracte d'interinitat
  
Article 41. Vigilància de la salut
  
L'empresa, en virtut del que disposa la Llei 31/95, de 8 de novembre, de Prevenció de Riscos Laborals i de les disposicions posteriors que la despleguen, possibilitarà la realització de reconeixements mèdics per als treballadors adscrits a este servici.
  
Article 42. Jornada laboral
  
La jornada de treball efectiu serà de 1.752 hores en còmput anual, distribuïdes en períodes de 2 setmanes de torn de treball i dues setmanes de torn de descans. Dins de la dita jornada queda inclòs el temps dedicat a la formació.
  
A efectes del dit còmput, les hores de jornada realitzades en festius tindran la consideració d'ordinàries.
  
S'establixen trenta minuts de descans per a l'entrepà, que es computaran com a temps de treball efectiu.
  
Article 43. Hores extraordinàries
  
Tindrà la consideració d'hora extraordinària tota aquella que sobrepasse la jornada laboral bisetmanal.
  
Per al còmput d'hores extraordinàries, la jornada bisetmanal de cada treballador es registrarà i es totalitzarà mensualment, i estes es pagaran en la nòmina del mes següent al de la seua realització.
  
Només a efectes de procedir al càlcul de les hores extraordinàries generades per la superació de la jornada bisetmanal, s'establix la duració de la jornada laboral diària en 10 hores i 40 minuts. Per cada dia complet que se supere la jornada laboral bisetmanal, fet que generalment succeirà com a conseqüència del retard de 24 hores (o múltiple de la dita quantitat) en la partida de l'embarcació que possibilita el relleu entre treballadors de distint torn, es generaran 10, 67 hores extraordinàries.
  
Atesa la diversitat d'horaris d'eixida i retorn de l'embarcació que possibilita el relleu entre treballadors de distint torn en raó de l'època de l'any i de l'estat de la mar, no tindran consideració d'hores extraordinàries les ocasionades per l'increment en el temps dels viatges d'anada i tornada o les derivades del retorn a un port distint a l'habitual.
  
El valor de les hores extraordinàries de cada categoria professional s'incrementarà en el mateix percentatge en què ho faça la massa salarial. L'import del mòdul de les hores extraordinàries queda recollit en l'annex núm. 6.
  
Article 44. Calendari laboral
  
El calendari laboral del personal adscrit al Servici de Vigilància, Manteniment i Conservació en la Reserva Natural de les Illes Columbretes, que realitzarà la direcció de l'empresa, recollirà els torns de treball així com els períodes de vacances referents a l'any en curs. El treballador coneixerà el referit calendari en iniciar la relació laboral.
  
Article 45. Règim retributiu
  
Les percepcions econòmiques dels treballadors del Servici de Vigilància, Manteniment i Conservació en la Reserva Natural de les Illes Columbretes hauran d'estar integrades en alguns dels següents conceptes:
  
A. Percepcions salarials.
  
1. Salari base
  
2. Complements salarials.
  
2.1. De lloc de treball.
  
2.1.1. Complement de festius.
  
2.1.2. Complement de disponibilitat
  
2.1.3. Complement de torns
  
2.1.4. Complement de penositat
  
2.1.5. Complement de responsabilitat
  
2.2. Per quantitat o qualitat de treball.
  
2.2.1. Hores extraordinàries.
  
2.3. De venciment superior al mes.
  
2.3.1. Pagues extraordinàries.
  
En l'annex núm. 6 adjunt al present conveni, s'establixen els valors dels distints conceptes econòmics per a l'any 2003.
  
Article 46. Complement de festius
  
S'establix per a compensar els treballadors adscrits a este servici per la possibilitat de treballar en dies festius.
  
Article 47. Complement de disponibilitat
  
S'establix per a compensar els treballadors per la possibilitat de prolongar la seua jornada ordinària sempre que ho demane una situació imprevista urgent relativa al servici que es troben prestant
  
Article 48. Complement de torns
  
S'establix per a compensar els treballadors per dur a terme el seu treball en torns de dues setmanes de duració.
  
Article 49. Complement de penositat
  
S'establix per a compensar els treballadors per dur a terme el seu treball en l'ambient concret de l'arxipèlag de les Illes Columbretes i la seua zona d'influència marítima.
  
Article 50. Complement de responsabilitat
  
S'establix per raó de les peculiaritats i condicions exigides pel lloc de treball.
  
Article 51. Pagues extraordinàries
  
Els treballadors percebran anualment dues pagues extraordinàries en els mesos de juny i desembre, els imports de les quals s'establixen en l'annex núm. 3 del present conveni.
  
Les dites pagues extraordinàries es percebran en els mesos indicats o, si és el cas, a l'acabament del contracte de treball en la part proporcional que corresponga pel temps treballat.
  
Annex núm. 6
  
Règim retributiu
  
(Servici de Vigilància, Manteniment i Conservació
  
en la Reserva Natural de les Illes Columbretes)
  
Annex núm. 7
  
Equips de protecció individual
  
(Servici de Vigilància, Manteniment i Conservació en la Reserva Natural de les Illes Columbretes)
  
EQUIP DE PROTECCIÓ INDIVIDUAL PER AL SERVICI DE VIGILÀNCIA, MANTENIMENT I CONSERVACIÓ EN LA RESERVA NATURAL DE LES ILLES COLUMBRETES
  
DESCRIPCIÓ Nre. D'UTS./PARELLS.
  
Casc de seguretat. 1
  
Mascareta i joc de filtres 1
  
Protector auditiu 1
  
Guants de cuir 1\*\*
  
Guants de goma 1\*\*
  
Ulleres de seguretat 1
  
Botes de seguretat 1
  
Vestit impermeable 1
  
Cinturó lumbar 1
  
Botes d'aigua 1
  
Parka 1\*
  
Vestits de busseig 1
  
\* Una peça per persona cada tres anys
  
\*\* Segons deteriorament
  
Annex núm. 8
  
Faltes i sanciones específiques
  
(Servici de Vigilància, Manteniment i Conservació
  
en la Reserva Natural de les Illes Columbretes)
  
Ateses les peculiaritats del Servici de Vigilància, Manteniment i Conservació en la Reserva Natural de les Illes Columbretes i per raó dels perjudicis que determinades actuacions poden provocar en el seu desenvolupament, s'establixen les faltes específiques següents per al dit servici:
  
I. Es consideraran faltes lleus les següents:
  
I.1. Una falta de puntualitat mensual en l'entrada del treball sense la deguda justificació, per temps total superior a 20 minuts.
  
I.2. El descuit o desídia en l'ús i manteniment del material, vestuari i equips de protecció individual.
  
I.3. No atendre durant el treball els requeriments provinents dels caps amb la correcció i diligència degudes
  
II. Es consideraran faltes greus les següents:
  
II.1.Una falta de puntualitat mensual en l'entrada del treball sense la deguda justificació, per un període de temps total superior a 30 minuts.
  
II.2. La inassistència al treball d'un dia al mes, sense causa justificada.
  
III. Es consideraran faltes molt greus les següents:
  
III.1. Dues faltes de puntualitat en l'entrada del treball durant un període de sis mesos o quatre durant un any, totes elles sense la deguda justificació.
  
III.2. La inassistència al treball entre dos i quatre dies al mes, sense causa justificada.
  
Annex núm. 9
  
Categories professionals
  
(Servici de Vigilància, Manteniment i Conservació en la Reserva Natural de les Illes Columbretes)
  
Categoria professional: capatàs-vigilant (1 de 2)
  
Funcions Exercir la vigilància amb caràcter general sobre la Reserva Natural i la Reserva Marina i actuar com a agents auxiliars de l'autoritat responsable de la vigilància d'estos espais protegits.
  
 Identificar i informar a totes les persones que accedisquen a la Reserva Natural i el seu entorn sobre la normativa, d'esta i impedir la realització de les activitats que la contravinguen.
  
 Alçar acta en el cas de la comissió d'infraccions a la normativa de protecció i tramitar-la als organismes competents.
  
 Col·laborar amb els agents d'autoritat que accedisquen a la Reserva en compliment de les seues funcions.
  
 Intervenir en l'evitació i extinció d'incendis, sinistres i accidents en general.
  
 Posar en coneixement de qui pertoque qualsevol incident per a evitar possibles fets delictius, així com realitzar qualsevol altra activitat que els corresponga per la seua condició d'agents de l'autoritat.
  
 Realitzar les labors de conservació del medi i de les espècies presents en l'arxipèlag de les Illes Columbretes, incloent-hi treballs de prevenció de l'erosió, revegetació, cens i control d'espècies animals, així com tots aquells treballs que els siguen encomanats per la direcció del servici relacionats amb l'objecte d'este.
  
 Podrà realitzar labors de divulgació per als visitants autoritzats a l'arxipèlag.
  
 Realitzar labors de manteniment de les instal·la-cions i mitjans adscrits a la Reserva Natural.
  
 Realitzar labors de control i suport dels investigadors desplaçats a les illes.
  
 Controlar i col·laborar en els estudis científics, degudament autoritzats, que s'han de realitzar en el parc i en el seu entorn.
  
 Realitzar les labors necessàries de neteja d'aigües i fons, recollint els residus sòlids i detectant els punts afectats per contaminació (abocaments, taques d'oli, etc.).
  
 Elaborar informes periòdics de l'estat de la Reserva Marina i de les accions necessàries (inversions, millores, reparacions, substitucions) que s'han realitzar per a la seua conservació.
  
 Inspeccionar les captures dels pescadors esportius, bussejadors amb escafandre autònom i pescador professional, i alçar, si és el cas, acta per a enviar-la posterior a l'autoritat corresponent.
  
 Posar immediatament a disposició dels membres dels cossos i forces de seguretat els delinqüents en relació amb l'objecte de la seua protecció, així com els instruments, efectes i proves dels delictes.
  
 Utilitzar els dispositius d'alarma que tinguen establits per als casos d'anomalies, emergències, incendis, assalts o situacions crítiques.
  
 Qualsevol altra activitat que els pertoque per la seua condició d'agents auxiliars de l'autoritat.
  
Categoria professional: capatàs-vigilant (2 de 2)
  
Requisits Estarà en possessió del títol de guardapesca marítim.
  
 Estarà en possessió del títol de Patró de Litoral II Classe.
  
 Estarà en possessió del títol de Bussejador Professional de 2ª.
  
Coneixements Haurà de dominar les tècniques de treball per a l'exercici de les funcions abans descrites.
  
 Haurà de conéixer tots els seus deures en matèria de seguretat derivats de la Llei de Prevenció de Riscos i Salut Laboral i dels reglaments que la despleguen.
  
 Coneixerà l'ús correcte dels mitjans de comunicació que es posen a la seua disposició per a dur a terme el seu treball.
  
 Haurà de conéixer el funcionament de les embarcacions posades a la seua disposició.
  
Responsabilitats Serà responsable de l'estat dels equips de protecció i de tot el material i ferramentes que, a títol individual, l'empresa els entregue, i a més haurà de conéixer-ne l'ús correcte i el manteniment.
  
 Serà responsable de l'estat les embarcacions que es posen a la seua disposició.
  
 Serà responsable dels equips i del material que constituïsquen la dotació del personal al seu càrrec.
  
 Serà responsable les tasques d'avituallament i gestió dels materials necessaris per a assegurar les condicions adequades d'estada del seu torn.
  
Categoria professional: vigilant (1 de 2)
  
Funcions Exercir la vigilància amb caràcter general sobre la Reserva Natural i la Reserva Marina i actuar com a agents auxiliars de l'autoritat responsable de la vigilància d'estos espais protegits.
  
 Identificar i informar a totes les persones que accedisquen a la Reserva Natural i el seu entorn sobre la normativa d'esta, i impedir la realització de les activitats que la contravinguen.
  
 Alçar acta en el cas de la comissió d'infraccions a la normativa de protecció i tramitar-la als organismes competents.
  
 Col·laborar amb els agents d'autoritat que accedisquen a la Reserva en compliment de les seues funcions.
  
 Intervenir en evitació i extinció d'incendis, sinistres i accidents en general.
  
 Posar en coneixement de qui corresponga qualsevol incident en evitació de possibles fets delictius, així com realitzar qualsevol altra activitat que els corresponga per la seua condició d'agents de l'autoritat.
  
 Realitzar les labors de conservació del medi i de les espècies presents en l'arxipèlag de les Illes Columbretes, incloent-hi treballs de prevenció de l'erosió, revegetació, cens i control d'espècies animals, així com tots aquells treballs que els siguen encomanats per la direcció del servici relacionats amb l'objecte d'este.
  
 Realitzar labors de divulgació per als visitants autoritzats a l'arxipèlag.
  
 Realitzar labors de manteniment de les instal·lacions i mitjans adscrits a la Reserva Natural.
  
 Realitzar labors de control i suport dels investigadors desplaçats a les illes.
  
 Controlar i col·laborar en els estudis científics, degudament autoritzats, a que s'han de realitzar en el parc i en el seu entorn.
  
 Realitzar les labors necessàries de neteja d'aigües i fons, recollint els residus sòlids i detectant els punts afectats per contaminació (abocaments, taques d'oli, etc.).
  
 Elaborar informes periòdics de l'estat de la Reserva Marina i de les accions necessàries (inversions, millores, reparacions, substitucions) que s'han de realitzar per a la seua conservació.
  
 Inspeccionar les captures dels pescadors esportius, bussejadors amb escafandre autònom i pescador professional, i alçar, si és el cas, acta per a enviar-la posteriorment a l'autoritat corresponent.
  
 Posar immediatament a disposició dels membres dels cossos i forces de seguretat els delinqüents en relació amb l'objecte de la seua protecció, així com els instruments, efectes i proves dels delictes.
  
 Utilitzar els dispositius d'alarma que tinguen establits per als casos d'anomalies, emergències, incendis, assalts o situacions crítiques.
  
 Qualsevol altra activitat que els pertoque per la seua condició d'agents auxiliars de l'autoritat.
  
Categoria professional: Vigilant (2 de 2)
  
Requisits Estarà en possessió del títol de guardapesca marítim.
  
 Estarà en possessió del títol de Patró de Litoral II Classe.
  
 Estarà en possessió del títol de Bussejador Professional de 2ª.
  
Coneixements Haurà de dominar les tècniques de treball per a l'exercici de les funcions abans descrites.
  
 Haurà de conéixer tots els seus deures en matèria de seguretat derivats de la Llei de Prevenció de Riscos i Salut Laboral i dels reglaments que la despleguen.
  
 Coneixerà l'ús correcte dels mitjans de comunicació que es posen a la seua disposició per a dur a terme el seu treball.
  
 Haurà de conéixer el funcionament de les embarcacions posades a la seua disposició.
  
Responsabilitats Serà responsable de l'estat dels equips de protecció i de tot el material i ferramentes que, a títol individual, l'empresa els entregue, i a més haurà de conéixer-ne l'ús correcte i el manteniment.
  
 Serà responsable de l'estat les embarcacions que es posen a la seua disposició.
  
 Serà responsable dels equips i del material que constituïsquen la dotació del personal al seu càrrec.
  
Categoria professional: especialista
  
Funcions Realitzar les reparacions i labors de manteniment del material i de les instal·lacions de la Reserva Natural.
  
 Participar en les labors de conservació del medi i de les espècies allí presents d¡sota la supervisió dels vigilants.
  
 Col·laborar en les labors de vigilància.
  
 Operar la grua per a realitzar labors de càrrega i descàrrega d'embarcacions.
  
 Manejar el tractor per a realitzar labors de transport.
  
 Realitzar menudes reparacions en els equipaments assignats a la Reserva Natural.
  
 Operar l'emissora, el telèfon mòbil i la resta de mitjans de comunicació assignats a la Reserva Natural.
  
Coneixements Haurà de dominar les tècniques de treball per a l'exercici de les funcions abans descrites.
  
 Haurà de conéixer tots els seus deures en matèria de seguretat derivats de la Llei de Prevenció de Riscos i Salut Laboral i dels reglaments que la despleguen.
  
 Coneixerà l'ús correcte dels mitjans de comunicació que es posen a la seua disposició per a dur a terme el seu treball.
  
 Coneixerà el funcionament de la grua i el tractor assignats a la Reserva Natural.
  
Responsabilitats Serà responsable de l'estat dels equips de protecció i de tot el material que, a títol individual, l'empresa els entregue, i a més haurà de conéixer-ne l'ús correcte i el manteniment.
  
 Serà responsable de l'estat de les ferramentes que li siguen assignades.
  
Títol IV
  
Disposicions específiques del personal adscrit al Servici de Manteniment i Protecció en la Reserva Marina de Tabarca
  
Article 52. Estabilitat en l'ocupació
  
Tots els treballadors del Servici de Manteniment i Protecció de la Reserva Marina de Tabarca que hagen estat adscrits a este servici durant les dues últimes campanyes i romanguen en l'actual, tindran la consideració de ?fixos del servici- i la mantindran, en els termes assenyalats en el present article, mentre que a la dita empresa li siga encarregat el servici.
  
Estos treballadors quedaran integrats en les denominades Relacions de Personal Fix del Servici (RPFS), que seran confeccionades, a l'acabament de cada campanya, per la Comissió de Seguiment del present conveni i recollides en les corresponents actes d'aplicació d'este. Les dites RPFS s'elaboraran basant-se en les llistes d'assistència, els contractes de treball i les RPFS de la campanya anterior.
  
Per a este servici s'elaborarà una única RPFS per categoria professional, en la qual figuraran tots els treballadors de la dita categoria d'acord amb els criteris establits en el paràgraf anterior i per l'ordre de prelació que determine la seua experiència, constatada per raó del nombre de mesos de treball efectiu computat des de l'1 de gener de 1997.
  
Els treballadors s'aniran incorporant a les Relacions de Personal Fix del Servici quan hagen romàs prestant els seus servicis durant les dues últimes campanyes consecutives, i adquirit la condició de fixos del servici.
  
Per a fer efectiva l'estabilitat en l'ocupació, abans de l'inici de cada campanya es procedirà a la crida dels treballadors inclosos en les RPFS actualitzades, i se'ls mantindran les mateixes destinacions sempre que el servici encomanat a TRAGSA en la dita província coincidisca amb el de l'any anterior.
  
La crida per al personal el període de contractació del qual siga inferior a un any es realitzarà per correu certificat amb justificant de recepció o per mitjà d'escrit en mà amb justificant de recepció. En l'escrit de crida s'informarà al treballador de la destinació i la categoria que li correspon en funció de les RPFS de l'any anterior. A més se li informarà de totes les vacants (conegudes fins al 31 de desembre de l'any anterior), indicant que si no es rep contestació per escrit, en el termini de 15 dies després de la recepció de la carta de crida, s'entendrà que no està interessat en cap de les vacants oferides.
  
En el cas que es produïsca una reducció del servici que implique la desaparició d'algun lloc de treball dels recollits en les RPFS, el criteri per a assignar els llocs de treball que subsistisquen serà el de major antiguitat.
  
Les vacants generades en llocs ocupats per personal amb període de contractació anual seran oferides al personal, fix del servici, amb període de contractació d'inferior duració.
  
Els treballadors que, com a conseqüència de la reducció del servici abans al·ludida, queden sense lloc de treball, continuaren en la seua corresponent RPFS amb l'antiguitat que tinguen consolidada i tots els seus drets per a les campanyes successives.
  
Els treballadors del Servici de Manteniment i Protecció de la Reserva Marina de Tabarca, integrats en les corresponents RPFS que responguen afirmativament a la crida, s'incorporaran als llocs de treball a què hagen quedat adscrits.
  
Per a això formalitzaran, amb caràcter previ, contracte de treball conforme a la modalitat establida en l'article 15.1 apartat a) de l'Estatut dels Treballadors i en el qual haurà de figurar l'antiguitat consolidada en el servici des de 1994.
  
Igualment, esta última dada, es farà constar en el rebut de nòmina del treballador.
  
Quan un treballador no puga presentar-se a la firma del contracte per trobar-se en situació d'incapacitat temporal, se li reservarà el seu lloc de treball fins que finalitze la dita situació.
  
Durant el període de baixa es procedirà a substituir el seu lloc en la unitat per un treballador amb contracte d'interinitat
  
Article 53. Vigilància de la salut
  
L'empresa, en virtut del que disposa la Llei 31/95, de 8 de novembre, de Prevenció de Riscos Laborals i de les disposicions posteriors que la despleguen, possibilitarà la realització de reconeixements mèdics per als treballadors adscrits a este servici.
  
Article 54. Jornada laboral
  
La jornada de treball efectiu serà de 1.778 hores en còmput anual, que per necessitats del servici es podran distribuir de la manera més convenient per a la seu desenvolupament, respectant els descansos entre jornades estipulats per la llei i respectant els períodes de treball i descans establits en el calendari laboral referit en l'article 57. Dins de la dita jornada queda inclòs el temps dedicat a la formació.
  
A efectes del dit còmput, les hores de jornada realitzades en festius tindran la consideració d'ordinàries.
  
Els temps dedicat a la menjada serà de seixanta minuts i tindran consideració de temps efectiu de treball.
  
S'establixen trenta minuts de descans per a l'entrepà, que es computaran com a temps de treball efectiu.
  
Article 55. Hores extraordinàries
  
Tindrà la consideració d'hora extraordinària tota aquella que sobrepasse el òmput de les establides com ordinàries per a cada cicle, dins del qual es distribuïxen les jornades de treball i descans.
  
S'entén per cicle la suma dels dies de treball consecutiu i els descansos que els corresponen.
  
Per al còmput d'hores extraordinàries, la jornada laboral de cada treballador es registrarà cicle a cicle i es totalitzarà mensualment, estes es pagaran en la nòmina del mes següent al de la seua realització.
  
En el cas que, per necessitats del servici, se supere la jornada laboral diària establida en el calendari laboral, com a conseqüència d'una prolongació de la dita jornada a l'hora d'acabament prevista per a esta, el temps d'ampliació serà compensat en temps de descans a raó de 1:1. El treballador podrà decidir la data en què vol gaudir del dit temps de descans. Per raons organitzatives, el dit gaudiment es farà a l'inici d'una jornada laboral, de manera que el temps que ha de gaudir equivalga al temps de retard d'una hora d'inici de la jornada. Quan es produïsca una superació de jornada que afecte dos treballadors d'un mateix torn, la devolució del temps generat en descans s'haurà de realitzar en un mateix dia per als dos treballadors.
  
El valor de les hores extraordinàries de cada categoria professional s'incrementarà en el mateix percentatge en què ho faça la massa salarial. L'import del mòdul de les hores extraordinàries queda recollit en l'annex núm.10.
  
Article 56. Canvis de torn
  
Amb notificació prèvia a l'empresa, subscrita pels treballadors interessats, es podran efectuar canvis de torns per un període màxim de dos dies en el mes.
  
Article 57. Calendari laboral
  
El calendari laboral del personal adscrit al Servici de Manteniment i Protecció de la Reserva Marina de Tabarca, que realitzarà la direcció de l'empresa amb periodicitat mensual, recollirà els torns de treball així com els períodes de vacances referents a cada mes. El treballador coneixerà el referit calendari del mes següent cinc dies abans d'acabar el mes en curs.
  
Ateses les característiques del servici i si és necessari per raons d'urgència, emergència i/o eficàcia del servici els treballadors podran ser cridats a incorporar-se al seu lloc de treball amb antelació a l'hora prevista a l'inici de la jornada. A estos efectes, tindran consideració d'hores extraordinàries el temps en què s'excedisca la jornada laboral diària establida en el calendari laboral.
  
Article 58. Règim retributiu
  
Les percepcions econòmiques dels treballadors del Servici de Manteniment i Protecció de la Reserva Marina de Tabarca hauran d'estar integrades en alguns dels següents conceptes:
  
A. Percepcions salarials.
  
1. Salari base
  
2. Complements salarials.
  
2.1. De lloc de treball.
  
2.1.1. Complement de responsabilitat
  
2.1.2. Complement de busseig
  
2.1.3. Complement d'activitat
  
2.2. Per quantitat o qualitat de treball.
  
2.2.1. Hores extraordinàries.
  
2.3. De venciment superior al mes.
  
2.3.1. Pagues extraordinàries.
  
B. Percepcions extrasalarials
  
1. Plus de menjada
  
2. Plus de transport
  
En l'annex núm. 10 adjunt al present conveni, s'establixen els valors dels distints conceptes econòmics per a l'any 2003.
  
Article 59. Complements de responsabilitat i activitat
  
S'establix per raó de les peculiaritats i condicions exigides pel lloc de treball.
  
Article 60. Complement de busseig
  
S'establix per raó dels treballs que s'han de realitzar sota la superfície marina.
  
Article 61. Plus de transport i menjada
  
Amb la finalitat de compensar les despeses que han d'efectuar els treballadors com a conseqüència de la seua activitat laboral, es pagarà mensualment a tots els treballadors un plus de transport i un plus de menjada de caràcter indemnitzatori.
  
Article 62. Pagues extraordinàries
  
Els treballadors percebran anualment tres pagues extraordinàries en els mesos de març, juny i desembre, els imports de les quals s'establixen en l'annex núm. 10 del present conveni.
  
Les dites pagues extraordinàries es percebran en els mesos indicats o, si és el cas, a l'acabament del contracte de treball en la part proporcional que corresponga pel temps treballat.
  
Annex núm. 10
  
Règim retributiu
  
(Servici de Manteniment i Protecció
  
de la Reserva Marina de Tabarca)
  
Annex núm. 11
  
Equips de Protecció Individual
  
(Servici de Manteniment i Protecció
  
de la Reserva Marina de Tabarca)
  
EQUIP DE PROTECCIÓ INDIVIDUAL PER AL SERVICI DE MANTENIMENT I PROTECCIÓ DE LA RESERVA MARINA DE TABARCA
  
DESCRIPCIÓ NRE. D'UTS./PARELLS
  
Calçat antilliscant 1
  
Parka 1\*
  
Guants de treball 1\*\*
  
Vestit d'aigua 1
  
Botes d'aigua 1
  
Armilles salvavides 1
  
Vestit de busseig 1
  
\* Una peça per persona cada tres anys
  
\*\* Segons deteriorament
  
Annex núm. 12
  
Faltes i sancions
  
(Servici de Manteniment i Protecció
  
de la Reserva Marina de Tabarca)
  
Ateses les peculiaritats del Servici de Manteniment i Protecció de la Reserva Marina de Tabarca i per raó dels perjudicis que determinades actuacions poden provocar en el seu desenvolupament, s'establixen les faltes específiques següents per al dit servici:
  
I. Es consideraran faltes lleus les següents:
  
I.1. Una falta de puntualitat mensual en l'entrada del treball sense la deguda justificació, per temps total superior a 15 minuts.
  
II. Es consideraran faltes greus les següents:
  
II.1.Una falta de puntualitat mensual en l'entrada del treball sense la deguda justificació, per un període de temps total superior a 30 minuts.
  
II.2. La inassistència al treball d'un dia al mes, sense causa justificada.
  
II.3. El descuit o desídia en l'ús i manteniment del material, vestuari i equips de protecció individual.
  
II.4. No atendre durant el treball els requeriments provinents dels caps amb la correcció i diligència degudes
  
III. Es consideraran faltes molt greus les següents:
  
III.1. Tres faltes de puntualitat en l'entrada del treball durant un període de sis mesos o quatre durant un any, totes elles sense la deguda justificació.
  
III.2. La inassistència al treball entre dos o més dies al mes, sense causa justificada.
  
Annex núm. IV.3
  
Categories professionals
  
(Servicio de Manteniment i Protecció
  
de la Reserva Marina de Tabarca)
  
Categoria professional: especialista de manteniment i protecció de reserva marina (1 de 2)
  
Funcions Exercir la vigilància amb caràcter general sobre la Reserva Marina de l'illa de Tabarca i actuar com agents auxiliares de l'autoritat responsable de la vigilància d'estos espais protegits.
  
 Identificar i informar a totes las persones que accedisquen a la Reserva Marina de l'illa de Tabarca i el seu entorn sobre la normativa d'esta, i impedit la realització d'activitats que la contravinguen.
  
 Alçar acta en el cas de la comissió d'infraccions a la normativa de protecció i tramitar-la als organismes competents (en el cas d'estar en possessió del títol de guarda de camp-guarda de pesca marítima i ser requerit per a eixa activitat).
  
 Col·laborar amb els agents d'autoritat que accedisquen a la Reserva en compliment de les seues funcions.
  
 Intervenir en l'evitació i extinció d'incendis, sinistres i accidents en general
  
 Comunicar a qui pertoque qualsevol incident per a evitar possibles fets delictius, així com realitzar qualsevol altra activitat que els corresponga per la seua condició d'agents de l'autoritat.
  
 Realitzar las labors de conservació del medi i de les espècies presents en la Reserva Marina de l'illa de Tabarca, així com tots aquells treballs que els siguen encomanats per la direcció del servici relacionats amb l'objecte d'este.
  
 Podrà realitzar labors de divulgació per als visitants autoritzats a l'illa.
  
 Realitzar labors de manteniment de les instal·lacions i mitjans adscrits a la Reserva Marina. Realitzar labors de control i suport dels investigadors desplaçats a les illes.
  
 Controlar i col·laborar en els estudis científics, degudament autoritzats, que s'han de fer en la Reserva Marina.
  
 Realitzar les labors necessàries de neteja d'aigües i fons, recollint els residus sòlids i detectant els punts afectats per contaminació (abocaments, taques d'oli, etc.).
  
 Elaborar informes periòdics de l'estat de la Reserva Marina i de les accions necessàries (inversions, millores, reparacions, substitucions) que s'han de realitzar per a la seua conservació.
  
 Inspeccionar les captures dels pescadors esportius, bussejadors i pescadors professionals, i, si és el cas, alçar acta per a enviar-la posteriorment a l'autoritat corresponent (en cas d'estar en possessió del títol de guarda de camp-guarda de pesca marítima i ser requerit per a eixa activitat).
  
 Posar immediatament a disposició dels membres dels cossos i forces de seguretat els delinqüents en relació amb l'objecte de la seua protecció, així com els instruments, efectes i proves dels delictes.
  
 Utilitzar els dispositius d'alarma que tinguen establits per als casos d'anomalies, emergències, assalts o situacions crítiques.
  
 Realitzar les funcions de patró d'embarcació quan estant en possessió de la titulació corresponent siga requerit per a realitzar les dites funcions.
  
 Qualsevol altra activitat que els pertoque per la seua condició d'agents auxiliars de l'autoritat.
  
Categoria professional: especialista de manteniment i protecció de reserva marina (2 de 2)
  
Coneixements Haurà de dominar les tècniques de treball per a l'exercici de les funcions abans descrites.
  
 Haurà de conéixer els seus deures en matèria de seguretat derivats de la Llei de Prevenció de Riscos i Salut Laboral i dels reglaments que la despleguen.
  
 Coneixerà l'ús correcte dels mitjans de comunicació que es posen a la seua disposició per a dur a terme el seu treball.
  
 Haurà de conéixer el funcionament de les embarcacions posades a la seua disposició.
  
Responsa-
  
bilitats Serà responsable de l'estat dels equips de protecció i de tot el material i ferramentes que, a títol individual o col·lectiu, l'empresa els entregue, i a més haurà de conéixer-ne l'ús correcte i el manteniment.